8 Gunung Tinggi Di Malaysia Untuk Dijadikan ‘Wishlist’ Buat Kaki Hiking

Aktiviti mendaki gunung bukan perkara asing bagi rakyat Malaysia, boleh kata rakyat Malaysia antara yang terkenal di dunia dengan aktiviti mendaki. Kalau anda masih ingat, 20 tahun lalu dua orang pendaki muda dari Malaysia pernah menawan puncak Gunung Everest. Buat generasi muda yang mungkin tidak mengenali nama dua orang pendaki ini, mereka ialah Datuk M Magendran dan Datuk N Mohandas.

Selain itu, Annapura Base Camp (ABC) juga termasuk di antara senarai gunung-gunung tinggi di dunia yang digemari kaki hiking. Dan sekali lagi untuk pengetahuan anda, nama Malaysia di Annapura Base Camp bukan calang-calang. Sudah ramai rakyat Malaysia yang menempah nama di puncak ABC ini.

BACA: Putus Cinta Bawa Aku Mendaki Annapurna Base Camp (ABC) Meski Tanpa Persediaan

Di Malaysia juga terdapat gunung-gunung tinggi yang popular dan menjadi buruan para pendaki dari seluruh dunia. Kepada kaki gunung, jika tak berkesempatan ke luar negara, ini 8 gunung tinggi di Malaysia yang boleh anda tawan.

Gunung Kinabalu yang terletak di Sabah ini merupakan puncak tertinggi di Malaysia dan puncak tertinggi di Asia Tenggara yang ketinggiannya mencecah 4,095 meter dari aras laut.

Walaupun terdapat sedikit pertikaian, namun Gunung Kinabalu jika diukur dari segi persempadanan geografi masih tetap merupakan yang tertinggi di Asia Tenggara. Kalau anda mahu menempah nama ‘menawam’ gunung tertinggi di Asia Tenggara, silalah mendaki Gunung Kinabalu.

Turut Terletak di Sabah, Gunung Trusmadi merupakan gunung ke-2 tertinggi di Malaysia selepas Gunung Kinabalu. Gunung Trusmadi mempunyai ketinggian setinggi 2,642 meter. Salah satu keistimewaan, Gunung Trusmadi mempunyai hutan yang kaya dengan flora yang bernilai untuk perubatan.

Gunung Trusmadi terletak di daerah Tambunan, iaitu sebuah kawasan tanah tinggi yang terletak di Bahagian Pedalaman, Sabah, timur Malaysia di kepulauan Borneo.

Gunung Tambuyukon merupakan gunung ke-3 tinggi di Malaysia dan paling menarik, gunung ini merupakan salah satu diantara gunung-gunung yang terbentuk diatas banjaran crocer yang merupakan gugusan tanah tinggi yang menjadi tulang belakang keseluruhan tanah besar di negeri Sabah. Gunung Tambuyukon mempunyai ketinggian 2,579 meter dari aras laut.

Gunung Murud yang terletak di Sarawak ini memiliki ketinggian setinggi 2,438 meter menjadikan ia tempat ke-4 dalam senarai gunung tinggi di Malaysia. Selain itu, Gunung Murud turut dikenali sebagai gunung batu pasir paling tinggi di Sarawak.

Gunung Mulu juga terletak di Sarawak. Selain terkenal sebagai gunung ke-5 tinggi di Malaysia, Gunung Mulu turut terkenal kerana memiliki susunan batu yang cantik dan gua-gua bersejarah. Keseluruhannya, Gunung Mulu memiliki ketinggian setinggi 2,371 meter.

Gunung Tahan memiliki ketinggian setinggi 2187 meter terletak di negeri Pahang dan merupakan gunung paling tinggi di semenanjung Malaysia. Gunung yang terletak di Taman Negara Negeri Pahang ini turut menjadi titik sempadan antara negeri Pahang dan Kelantan.

Gunung Korbu memiliki ketinggian setinggi 2,183 meter terletak di negeri Perak. Selain sebagai gunung ke-7 tinggi di Malaysia, Gunung Korbu turut dikenali sebagai gunung paling tinggi di Banjaran Titiwangsa.

Gunung Yong Belar memiliki ketinggian setinggi 2,181 meter. Menariknya, gunung yang cantik ini terletak di sempadan 3 negeri iaitu negeri Perak, Pahang dan Kelantan. Selain itu, gunung ini turut mengandungi hutan Dipterokarp Bukit dan hutan Dipterokarp Atas yang bernilai untuk perubatan.

BACA JUGA: 10 Lokasi Treking Dan Hiking ‘Best’ Dalam Malaysia Untuk Kaki Gunung


Meta Tuduh PDRM Buat Akaun Palsu Untuk ‘Puji Kerajaan, Troll Pembangkang’?

Polis Diraja Malaysia (PDRM) telah dikaitkan dengan halaman troll yang mempromosikan kerajaan dan mengkritik pembangkang. Menurut syarikat teknologi Meta dalam Quarterly Adversarial Threat Report, hampir 1,000 akaun Facebook dan Instagram serta kumpulan dan halaman Facebook telah dialih keluar kerana melanggar polisi platform terhadap ‘tingkah laku tidak sahih yang diselaraskan’ (CIB), lapor The Vibes.

Meta mendefinasikan ketidakpatuhan kepada polisi platform adalah dengan menggunakan akaun palsu dengan niat untuk memanipulasi masyarakat awam dengan tujuan tertentu. Di Malaysia, laporan itu berkata 596 akaun Facebook, 180 halaman, 11 kumpulan dan 72 akaun Instagram telah dialih keluar kerana melanggar polisi serta menyasarkan penduduk domestik negara ini.

Laporan itu menambah bahawa rangkaian itu aktif merentasi Internet, termasuk Facebook, TikTok, Twitter dan Instagram, dan menyiarkan meme dalam bahasa Melayu untuk menyokong kerajaan dan memuat naik dakwaan rasuah dalam kalangan pengkritiknya. Laporan itu juga mendapati kira-kira AS$6,000 (RM26,739) dibelanjakan untuk pengiklanan di Facebook dan Instagram.

“Di Facebook, rangkaian ini menguruskan halaman, termasuk yang menyamar sebagai entiti berita bebas, dan mempromosikan polis sambil mengkritik pembangkang. Biasanya, aktiviti mereka banyak pada hari bekerja, masa berehat untuk makan tengah hari. Akaun palsu mereka agak kurang dibangunkan dan sebahagian daripada mereka menggunakan gambar profil yang dicuri. Sebahagian daripadanya dikesan dan dilumpuhkan oleh sistem automatik kami,” tambah syarikat itu seperti yang dilaporkan oleh The Star.

Blossom Wong, bekas perisik PDRM yang gayakan ceongsom sewaktu bertugas. Rujuk pautan di bawah untuk membaca.

Blossom Wong, Bekas Perisik PDRM Yang Gayakan Ceongsam Sewaktu Bertugas

Tonton PDRM Guna Dron Untuk Bantu Pantau Kesalahan Dan Lancarkan Aliran Trafik Sempena Raya

PDRM Bakal Uji BMW M3 Sebagai Kenderaan Rasmi?


METAVERTU Diperkenalkan Sokongan Storan Mencapai 10TB Pada Harga RM195,000

Terma Web3 sering digunakan oleh sejumlah syarikat dalam melariskan produk serta mahu menjadi terawal di dalam hype itu. Web3 yang mana merangkumi kriptowang dan metaverse dijangka bakal mengubah landskap pengguna internet pada masa kelak.

Oleh itu, VERTU kini memperkenalkan METAVERTU iaitu sebuah peranti pertama yang menyokong Web3 di dalam penawaran mereka. Dengan peranti ini, pengguna mendapat akses eksklusif secara terus dan melakukan perkara berkaitan Web3. Mari lihat spesifikasi secara terperinci perantai METAVERTU.

METAVERTU hadir dengan skrin 6.67-inci AMOLED FHD+ serta sokongan refresh rate 144Hz. Selain itu, ia dijana cip Snapdragon 8 Gen 1 bersama memori 18GB RAM dan storan dalaman sehingga 1TB malah mempunyai storan cloud tersedia khas sebesar 10TB buat pemiliknya.

Bateri sebesar 4,400mAh ini menyokong pengecasan pantas 55W yang membolehkan peranti dicaj penuh secepat 20 minit sahaja. Dari segi fotografi, kamera utama mempunyai lensa 64MP wide, 50MP ultrawide serta 8MP periskop dan juga kamera hadapan 16MP.

Antara kelebihan pemilik METAVERTU adalah mempunyai akses ciri dompet kripto, NFT dan juga akses eksklusif ke beberapa perkhidmatan Web3 yang diiklankan. Menariknya, pemilik juga boleh menjana pendapatan pasif kerana peranti tersebut berkemampuan melombong kriptowang Ethereum menerusinya.

METAVERTU ditawarkan dengan pelbagai kemasan binaan eksotik seperti kulit buaya, kulit ular dan gentian karbon. Oleh itu ia ditawarkan pada harga bermula RM15,815 untuk versi Jade Black dan meningkat ke RM195,921 untuk versi buaya Himalaya dengan emas serta permata.


‘Meteorit’ Ini Usianya Lebih Tua Daripada Bumi, Berumur Sekitar 4.6 Bilion Tahun

Sebuah batu meteor yang jatuh di Gurun Sahara pada tahun lalu ternyata mempunyai umur lebih tua dari Bumi. Batu angkasa, yang diberi nama Erg Chech 002 (EC 002), dianggarkan berusia sekitar 4.6 bilion tahun.

Kandungan mineral dalam meteorit EC 002 menunjukkan bahawa batu itu terbentuk hanya 2 juta tahun selepas terbentuknya sistem suria dan menjadikannya meteorit paling tua yang pernah direkodkan.

“Saya telah meneliti meteorit selama lebih dari 20 tahun, dan ini mungkin meteorit baru yang paling hebat yang pernah saya lihat,” kata Jean-Alix Barrat dari University of West Brittany, Perancis, seperti yang dikutip oleh New Scientist.

Barrat dan rakannya menganalisis meteorit EC 002 dan mendapati bahawa ia tidak seperti meteorit lain yang pernah mereka temui. EC 002 tergolong dalam jenis batu yang disebut andesit.

Menurut maklumat dari Lunar and Planetary Institute (LPI), sepotong meteorit EC 002 dijumpai di Adrar, Algeria, pada Mei 2020. Serpihan batu itu agak kasar, dan berwarna coklat dan krim. Terdapat taburan kristal yang berwarna kuning-hijau dan lebih jarang berwarna kuning dan coklat.

Analisis susunan kimia meteorit EC 002 menunjukkan batu itu pernah cair, dan mengeras lagi hampir 4.6 bilion tahun yang lalu. Ini bermaksud bahawa kemungkinan batu-batu ini merupakan sebahagian daripada serpihan kerak protoplanet kuno yang hancur pada awal pembentukan sistem suria.

Laporan penyelidik juga menunjukkan bahawa magma yang membentuk EC 002 memerlukan sekurang-kurangnya 100,000 tahun untuk menyejukkan dan mengeras setelah mencair.

Para saintis percaya tidak ada meteorit seperti EC 002, kerana jarang sekali ia terjadi atau terbentuk. Kajian lebih lanjut mengenai artifak dengan sistem suria dapat membantu kita memahami bagaimana planet, termasuk Bumi, terbentuk.

“Apabila anda semakin hampir dengan permulaan sistem suria, semakin sukar untuk mendapatkan sampel, kita mungkin tidak akan menemui sampel lain yang lebih tua daripada yang satu ini,” kata Barrat.

Jutawan sekelip mata rugi RM7.6 juta, rasa ditipu selepas jual batu meteorit pada harga murah. Klik pautan di bawah untuk membaca.

Jutawan Sekelip Mata Rugi RM7.6 Juta, Rasa Ditipu Selepas Jual Batu Meteorit Pada Harga Murah

NASA Kaji Asteroid Gergasi Yang Bernilai RM41,563,418,211,000,000,000

Misteri Terungkai, Bunyi Letupan Kuat Di Sabah Berpunca Daripada Meteor


Meterai Kontrak Tambahan, Kerajaan Setuju Teruskan Projek LCS

Kerajaan telah bersetuju untuk meneruskan projek Perolehan Kapal Second Generation Patrol Vessel (SGPV) Berkeupayaan Littoral Combat Ship (LCS) bagi Tentera Laut Diraja Malaysia (TLDM).

Bagi tujuan tersebut, Kerajaan melalui Kementerian Pertahanan bersama Boustead Naval Shipyard Sdn. Bhd. (BNSSB) telah memeterai Perjanjian Kontrak Tambahan Keenam pada hari ini.

Selaras dengan perkembangan ini, Kementerian Pertahanan, TLDM dan BNSSB akan bersama-sama memberikan tumpuan sepenuhnya dalam melangkah ke hadapan memastikan projek LCS berjaya disempurnakan.

Perolehan ini adalah penting dalam meningkatkan keupayaan armada selaras dengan Pelan Transformasi 15to5 TLDM bagi memelihara kedaulatan perairan negara.

Pelaksanaan projek LCS ini akan dipantau melalui Project Monitoring Committee (PMC) yang dipengerusikan bersama oleh Ketua Setiausaha Perbendaharaan dan Ketua Setiausaha Kementerian Pertahanan, di samping pelaporan dan pembentangan secara berjadual kepada Jemaah Menteri.

Majlis menandatangani perjanjian tambahan ini telah disaksikan oleh Menteri Pertahanan; YB Dato’ Seri Utama Haji Mohamad bin Haji Hasan, Timbalan Menteri Pertahanan; YB Adly bin Zahari, Panglima Angkatan Tentera; Jeneral Tan Sri Dato’ Sri Haji Affendi bin Buang TUDM serta Panglima Tentera Laut; Laksamana Datuk Abdul Rahman bin Ayob.

Ketua Setiausaha, Kementerian Pertahanan; Dato’ Sri Muez bin Abd Aziz mewakili Kerajaan Malaysia bagi menandatangani dokumen tersebut manakala Ketua Eksekutif Lembaga Tabung Angkatan Tentera (LTAT) dan Pengerusi BNSSB; Dato’ Ahmad Nazim bin Abd Rahman mewakili pihak BNSSB.


Metro Moscow Mempunyai Beberapa Stesen Yang Cantik

Apa yang menarik tentang negara-negara Eropah ialah kemampuan mereka mengekalkan seni bina bangunan walaupun sudah berusia berpuluh-puluh tahun mahupun beratus-ratus tahun seperti di Moscow, Rusia.

Di bawah tanah di Moscow, terdapat pelbagai seni bina untuk pelancong lihat iaitu Metro Moscow. Seorang jurugambar David Burney telah diberi kebenaran untuk mengambil gambar stesen-stesen ini selepas waktu operasi. Beliau menamakan siri foto stesen ini sebagai “Russia: A Bright Future”.

Metro Moscow yang dibuka pada 1935 direka sebagai salah satu projek propaganda Soviet. Rekaan yang berkongsepkan mewah sengaja dibuat untuk menggambarkan masa hadapan yang cerah untuk empayar Soviet. Kebanyakan stesen ini memaparkan pemimpin Soviet seperti Lenin dan lukisan dinding dengan elemen-elemen propaganda seperti Homo Sovieticus.

Kiyevsskaya Metro Station (east), Moscow

LIKE dan FOLLOW Vocket di Facebook serta Instagram


Mewah Dan Bergaya, TMJ Kongsi Suasana Bermain FIFA ‘Live’ Di Stadium Sultan Ibrahim

Sejak mulai Sony PlayStation 5 (PS5) dilancarkan pada akhir tahun lalu, konsol yang menjadi idaman para gamer ini masih lagi menjadi rebutan sehingga kini. Malah, boleh dikatakan hampir setiap kali penjualan, kesemua konsol ini berjaya terjual dengan laris dan pantas.

Jika sebelum ini, Tunku Mahkota Johor (TMJ) berjaya menjadi individu pertama di Malaysia memiliki Sony PS5, kini baginda sekali lagi mencipta fenomena dengan bermain FIFA 21 dengan cara yang penuh epik iaitu secara terus daripada padang Stadium Sultan Ibrahim.

Melalui perkongsian yang dibuat melalui Instagram Stories, dapat dilihat TMJ telah memilih pasukan Paris Saint-Germain dan bermain secara terus menggunakan skrin besar yang terpampang di Stadium Sultan Ibrahim.

Gayanya yang bersahaja dengan berbekalkan sebuah sofa sekaligus membuatkan gaya pemainan FIFA ini antara yang paling epik ketika ini. Berikut antara gambar yang dikongsikan TMJ melalui laman Instagram baginda sekaligus memaparkan suasana Stadium Sultan Ibrahim yang tampak kemas dan moden.

Tular pada bulan lalu apabila TMJ memaklumkan terdapat 136 cubaan menggodam Instagram baginda sepanjang dua hari.

136 Cubaan ‘Hack’ Sepanjang Dua Hari, TMJ Buktikan IG Baginda Kebal Daripada Godaman

Terima Tiga Minggu Lebih Awal, TMJ Muncul Individu Pertama Di Malaysia Memiliki PS5


Mewah Dan ‘Rare’, Sultan Johor Jadikan Genesis G90L Sebagai Kenderaan Rasmi Baharu

Umum ramai yang mengetahui Sultan Johor merupakan antara ‘collector’ kereta terkenal di Malaysia yang mempunyai pelbagai jenis kenderaan klasik dan moden yang dijaga dengan rapi dalam garaj miliknya.

Semalam, DYMM Sultan Johor hadir ke majlis perasmian Pembukaan Penggal Persidangan Ke Empat Dewan Negeri Johor Yang Ke-14 di Bangunan Sultan Ismail, Kota Iskandar, Iskandar Puteri, Johor Bahru.

Kehadiran baginda bersama DYAM Tengku Mahkota Johor (TMJ) ke majlis tersebut telah mencuri tumpuan orang ramai apabila melihat Sultan Johor dan TMJ menaiki kereta jenama Genesis yang rare dan jarang ditemui di atas jalan raya Malaysia.

Genesis G90L adalah sebuah kereta limosin mewah yang dihasilkan oleh pembuat kereta mewah dari Korea, Genesis. Jenama tersebut merupakan divisi bahagian kenderaan mewah untuk Hyundai Motor Group sejak tahun 2015 lagi.

Model kereta limosin mewah ini baru sahaja diperkenalkan di Korea pada awal bulan Julai lalu hadir dengan dua fungsi standard iaitu ‘Genesis Adaptive Control Suspension’ yang mengutamakan keselesaan penumpang dan ‘Intelligent Front-Lighting System’ dapat mengawal lampu hadapan secara automatik.

Jika pemilik mahu kereta limosin mewah ini nampak lebih bergaya, Genesis memberikan pilihan untuk upgrade rim tayar menjadi saiz 19-inci.

Lebih menarik lagi, model Genesis G90 hadir dengan edisi khas ‘G90 Stardust’ yang hanya dibuat sebanyak 50 unit sahaja untuk pasaran Korea. Bahagian dalam kereta tersebut menggunakan material kulit dua-tona dan metallic pore Ash wood untuk menambah eksklusiviti kereta limosin mewah ini.

Melihat reka bentuk yang eksklusif dan premium, tidak hairanlah DYMM Sultan Johor memilih model kereta dari Korea ini menjadi kenderaan rasmi untuk baginda menghadiri majlis-majlis rasmi.

Ketika Toyota Supra baru diperkenalkan kepada dunia, Sultan Johor telah menjadi pemilik Toyota GR Supra pertama di Malaysia. Baca lebih lanjut di pautan di bawah.

Sultan Johor Berjaya Menjadi Pemilik Terawal Toyota GR Supra

Sultan Johor Kurniakan 10 Myvi Buat Jururawat Wad Diraja HSA Sebagai Tanda Penghargaan

Gambar Kereta ‘Rare’ Raih Perhatian TPJ, Ini Model Ford GT Terawal Sampai Di Malaysia


MH370: Bukti Baharu Dakwa Wujud Gangguan Di Kokpit Pesawat

Penyiasat nahas udara, kehilangan pesawat MH370 telah menemui bukti baharu mengenai kokpit pesawat yang berkemungkinan telah diganggu.

Satu laporan yang dikeluarkan oleh penyiasat nahas udara Australia mendedahkan bahawa pesawat Boeing 777 yang hilang mengalami gangguan kuasa misteri pada peringkat awal penerbangan, yang membuatkan pakar-pakar percaya ia boleh menjadi sebahagian daripada usaha untuk mengelak daripada dikesan radar.

Menurut laporan itu, unit data satelit pesawat telah melakukan permintaan ‘log masuk’ yang tidak dijangka kepada satelit, dalam tempoh kurang dari 90 minit semasa penerbangan dari Kuala Lumpur ke Beijing.

Laporan menyebut mengenai permintaan ‘log masuk’ yang dikenali sebagai ‘handshake’ yang dilihat mungkin muncul disebabkan gangguan kuasa elektrik di atas kapal pesawat.

“Permintaan log masuk ketika penerbangan bukan perkara biasa.

“Analisis telah dilakukan yang menentukan bahawa ciri-ciri dan masa permintaan ‘logon’ adalah padanan terbaik sebagai akibat daripada gangguan kuasa,” Menurut laporan oleh Biro Keselamatan Pengangkutan Australia.

David Gleave, seorang pakar keselamatan penerbangan dari Loughborough University, berkata gangguan bekalan kuasa muncul sebagai hasil apabila seseorang di kokpit cuba untuk mengurangkan penggunaan sistem pesawat.

Tindakan itu, katanya, adalah selaras dengan usaha untuk menjadikan komunikasi pesawat dan sistem terpadam dalam usaha untuk mengelak daripada dikesan radar.

“Seseorang mungkin berlegar-legar di dalam kokpit yang akan membawa kepada gangguan kuasa,” katanya.

“Ia boleh menjadi satu tindakan yang sengaja bagi mematikan kedua-dua enjin untuk beberapa ketika. Dengan kerunsingan di dalam kokpit anda mungkin boleh mematikan kuasa buat sementara dan menghidupkannya semula apabila anda memerlukan sistem lain untuk menerbangkan pesawat.”

Inmarsat, syarikat yang secara rasmi menganalisis data penerbangan dari MH370, telah mengesahkan penilaian ini tetapi berkata tidak mengetahui mengapa pesawat itu mengalami kegagalan kuasa.

“Ia kelihatan seperti terdapat kegagalan kuasa pada kedua-duanya.

“Ia merupakan satu lagi misteri kecil. Kita tidak boleh menerangkannya. Kita tidak tahu mengapa. Kami hanya tahu ia berlaku,” kata Chris McLaughlin, dari Inmarsat, kepada The Telegraph.

Laporan yang dikeluarkan oleh pihak berkuasa Australia mendedahkan bahawa Boeing 777 cuba untuk membuat ‘log masuk’ ke satelit Inmarsat pada pukul 2.25 pagi, tiga minit selepas ia dikesan oleh radar tentera Malaysia.

Ketika itu pesawat sedang terbang di utara pulau Sumatera Indonesia.

Pesawat itu telah menyimpang dari laluan sebenar untuk ke destinasinya iaitu Beijing, tetapi tidak lagi menukar arah ke selatan Lautan Hindi.

Pesawat itu mengalami satu lagi permintaan log masuk hampir sama kira-kira enam jam kemudian, walaupun ini adalah ‘handshake’ satelitnya ketujuh dan terakhir di mana dipercayai pesawat kehabisan bahan api dan kuasa elektrik sebelum terhempas, di suatu tempat di selatan Lautan Hindi.

Lima ‘handshake’ lain mula dikenalpasti oleh stesen satelit bumi dan tidak dianggap luar biasa.

Ketika ditanya sama ada gangguan kuasa yang boleh disebabkan oleh kerosakan mekanikal, Gleave berkata: “Terdapat kegagalan mekanikal yang boleh dipercayai menjadi sebab. Tetapi anda tidak akan terbang sejauh beratus-ratus batu dan hilang di Lautan Hindi kemudiannya.”


#MH370 Trending Di Twitter, Pakar ‘Yakin’ Berjaya Rungkai Misteri Hilangnya Pesawat Boeing 777

Tragedi gelap yang menimpa Malaysia beberapa tahun lalu kembali menghantui. Misteri kehilangan pesawat penumpang MH370 pada 2014 benar-benar mengejutkan ramai orang dan sehingga kini ia masih menjadi tanda tanya.

Terbaharu, pesawat penumpang yang hilang dari radar sejak March 2014 itu kembali trending di laman Twitter selepas salah seorang jurutera dan seorang pakar dari Britain mendakwa bahawa dia ‘yakin’ sudah menemui lokasi pesawat penumpang dari Malaysia itu.

British aeronautical engineer, Richard Godfrey claims to have found #MH370 exact spot.

🔴He says the jet lies 13,000ft below the surface of the ocean.

🔴 He believes the crash happened after a “hijacking” which was an “act of terrorism” by pilot Zaharie Ahmad Shah. pic.twitter.com/TxiXIX8pUV

Dengan menggunakan teknologi pengesanan revolusioner, Richard Godfrey percaya pesawat jenis Boeing 777 yang dijadualkan mendarat di Beijing, China telah terhempas ke Lautan Hindi 2,000km di bahagian barat Perth, Australia, lapor BCC.

Laporannya mengatakan pesawat itu terhempas kira-kira satu minit selepas satelit terakhir direkodkan di Lautan Hindi. “Dengan teknologi baharu ini, data gelombang radio WSPRnet … semuanya menghala ke lokasi yang sama di Lautan Hindi,” kata Godfrey ketika ditemubual oleh Sky News.

Claims by Richard Godfrey about the final resting place of #MH370 may be valid but the assumption that Captain Shah hijacked the plane is not proven. Until then, let’s assume he was a professional working with integrity to do his job. @BBC_HaveYourSay @NikHuzlan @crammond

— Návjot Singh (雷辛格) (@Navjot_Singh888) December 4, 2021

One of the greatest aviation mysteries of all time may have been solved, with aerospace engineer Richard Godfrey telling us he's "very confident" he has found where missing plane MH370 is located. pic.twitter.com/kajsK1TuG8

— Sunrise (@sunriseon7) November 30, 2021

seeing #MH370 trending. oh my God. those poor souls. hopefully everyone involved will be granted closure that they truly deserve. amin.

Remember watching one of those #MH370 documentaries – Inmarsat had first contacted the Malaysian government about their data pointing out where the plane went – but there was no response. It was not until Inmarsat finally went public a week later baru kita react. https://t.co/MXv3MTSHI6

— Boeing 747 (@Boeing747S8) December 4, 2021

Di media sosial netizen mula berharap bahawa dakwaan jurutera tersebut benar dan pesawat yang hilang sejak 7 tahun lalu kembali dijumpai. Selain itu, ia juga bakal menyelesaikan banyak misteri yang berkisar di sebalik kehilangan pesawat jenis Boeing 777.

PM Australia dedah kerajaan Malaysia tahu MH370 adalah jenayah bunuh diri. Untuk bacaan lanjut, klik pautan di bawah.

Bekas PM Australia Dedah Kerajaan Malaysia ‘Tahu’ MH370 Adalah Jenayah Bunuh Diri

Laporan Siasatan MH370 Bakal Diumumkan Petang Ini

Gurauan Terakhir Kawan, Netizen Indonesia Kongsi Mesej Dengan Mangsa Tragedi Sriwijaya Air


Mi Kolok Restoran Dapur Sarawak, Jalan Sarikei Menu Yang Mengasyikkan!

Mi kolok ini merupakan mi kering yang dihidangkan dengan sup dan sambal kicap yang biasa terdapat di negeri Sarawak.

Kalau anda berada di Sarawak pasti biasa terjumpa mi kolok ini di kedai-kedai.

Tapi kepada mereka yang tinggal di Lembah Klang, anda tak perlu pergi ke Sarawak untuk menikmati mi kolok ini.

Restoran Dapur Sarawak yang terletak di Jalan Sarikei menyediakan pelbagai makanan Sarawak yang pasti memikat hati anda.

BACA: Nasi Ayam Kampung Madoo, Putrajaya Lain Daripada Yang Lain

Senang nak mencari restoran ini kerana ianya terletak betul-betul di hadapan Hospital KPJ Tawakkal.

Susunan dalaman restoran ini simple namun terdapat ciri-ciri negeri Sarawak ditonjolkan menjadikan suasana di dalam restoran menarik.

Antara menu yang menarik terdapat di restoran ini ialah mi kolok, laksa sarawak, nasi aruk dabai, bihun belacan, cucur pusuk, dan bermacam-macam lagi menu yang sukar kita dapat nak cari di Lembah Klang ini.

Kalau anda nak dapatkan kek lapis Sarawak juga terdapat di restoran ini.

Menu yang kami cuba ialah laksa Sarawak dan mi kolok. Memang kami tak pernah rasa lagi menu ini.

BACA: Mee Tarik Warisan Asli Sungai Besi Memang Padu!

Laksa Sarawak ini menggunakan mi yang halus seperti bihun. Di dalamnya terdapat kuah berupa kari, hirisan telur dadar, udang dan isi ayam.

Laksa Sarawak ini juga disediakan dengan hirisan limau kasturi dan sambal tumis.

Kepada yang nak rasa pedas dan masam sedikit boleh tuangkan penambah perisa ini.

Lihat hasil selepas kami tuang sambal pedas.

Rasanya agak serupa dengan mi kari. Penuh lemak dan lazat. Cuma kurang pedas sebab masakan Sarawak memang kebanyakan tidak pedas.

BACA: The Farm Satay & Grill Alam Damai, Cheras Tempat Wajib Pergi Penggemar Makanan Western

Menu seterusnya ialah signature dish restoran ini iaitu mi kolok special.

Ia dihidangkan dalam mangkuk berisi mi, hirisan daging dan ayam, serta udang. Mi yang digunakan adalah seperti yee mee kerana bentuknya bergulung-gulung.

Turut disertakan sekali ialah sup berisi tauge. Nak pedas sikit boleh tambah sambal kicap.

Inilah rupa mi kolok yang sudah dicampur dengan sup. Rasanya memang sedap macam makan bihun sup.

Kami layan sirap selasih sambil menikmati makanan ini. Sedap!

Kalau teringin nak rasa masakan Sarawak bolehlah ke restoran ini seperti info di bawah.

Nama restoran : Restoran Dapur Sarawak
Lokasi : 19, Jalan Sarieki Off Jalan Pahang, Kuala Lumpur (waze)
Layari laman Facebook Page kedai ini.
Waktu beroperasi : Isnin – Ahad 10:00 am – 10:00 pm

BACA: Red Wok Restoran, Bangi Hidangkan Makanan Steambot Untuk Seisi Keluarga

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


8 Hidangan Kepak Ayam Yang Berapi Dan Meleleh Air Liur

Membayangkan kepak ayam madu yang dibakar atas arang sudah cukup mengecurkan air liur. Kami ada 8 lagi gambar masakan kepak ayam yang mungkin anda mahu tiru resepinya. Jom buka selera.


Xiaomi Mi Mix Sekali Lagi Mahu Menjadi ‘Trendsetter’ Buat Pengeluar Smartphone Yang Lain

Xiaomi Mi Mix jika diikutkan bukanlah sebuah smartphone paling laris dijual Xiaomi. Namun buat peminat telefon pintar, model ini antara model yang dinanti-nantikan inovasinya.

Xiaomi Mi Mix yang dilancarkan pada tahun lepas berjaya membuatkan model ini menjadi trendsetter buat beberapa pengeluar jenama smartphone lain. Penggunaan skrin dengan bezel yang minimum meliputi 91.3% bahagian hadapan smartphone jelas membuatkan smartphone ini tampil lebih elegen dan futuristik bersama pesaing.

Pada tahun ini, Mi Mix 2 bakal membawakan sebuah lagi teknologi terbaru yang belum pernah dilakukan smartphone lain sebelum ini.

Menggunakan terma ‘Cantilever piezoelectric ceramic’, Mi Mix 2 bakal disertakan dengan teknologi pengeluaran suara menerusi getaran daripada badannya yang dipenuhi ceramic seterusnya mengeluarkan output suara melalui skrin. Futuristik bukan?

Setakat ini teknologi ini masih lagi dalam pertimbangan Xiaomi dan kemungkinan bakal disertakan pada Xiaomi Mi Mix 2. Namun apa yang pasti, Mi Mix bakal menyertakan skrin 93% meliputi bahagian hadapan telefon. Dalam erti kata lain, anda bakal menerima sebuah smartphone dengan skrin yang hampir sama saiznya bersama rangkanya


Mi Segera Kari Putih Pulau Pinang Dipilih Sebagai ‘Mi Sup Segera Terbaik’ Di Amerika Syarikat

Minat kita terhadap makanan segera bukanlah sesuatu yang baharu. Jika kita ke rumah mana-mana rakyat Malaysia, pasti di dalam almari mereka berisi dengan makanan segera seperti mi atau maggi. Minat kita kepada makanan ini terbukti apabila kita menduduki tempat ke-13 di dunia sebagai negara yang tertinggi permintaan mi segera.

Penghargaan ini nampaknya turut dikongsi oleh mereka yang jauh dari Malaysia. Dalam satu laporan terbaharu dari The Strategist, agensi berita di Amerika Syarikat telah meletakkan jenama keluaran MyKuali iaitu Penang White Curry di tempat pertama dalam kategori Mi Sup Segera Terbaik.

Dalam laporan terbabit, difahamkan beberapa chef dan penulis makanan yang profesional telah terlibat dalam menghakimi beberapa makanan segera yang ada di sana. Selain kategori tersebut, para pakar turut menilai mi segera dalam kategori Mi Instan Sup Terbaik, Mie Instan Sedap (Kering) Terbaik, dan Mie Pedas Terbaik.

Penang White Curry mendapat tempat teratas selepas ia diadili oleh Lucas Kwan Peterson yang merupakan kolumnis makanan untuk Los Angeles Times. Difahamkan pada 2019 lagi Kwan Peterson telah mengumpulkan senarai lengkap mi segera yang paling popular mengikut rasa dan kualitinya. Ketika dihubungi oleh The Strategist, Peterson berkata, “Menurut pengalaman saya, anda tidak boleh salah dengan mi segera dari MyKuali. Saya suka MyKuali kari putih Pulau Pinang.”

Untuk pengetahuan anda, MyKuali adalah jenama Malaysia yang lahir pada bulan Disember 2011 di Pulau Pinang. Syarikat ini bertanggungjawab mengeluarkan pelbagai jenis produk mi segera. Rahsia MyKuali dikatakan ada pada penggunaan rempah-rempah tradisional dengan adunan yang sempurna. Untuk rekod, beberapa mi segera keluaran MyKuali telah mendapat pengiktiran antarabangsa.

Terdahulu, sebuah restoran kopitiam di New York memohon maaf di atas gambaran salah yang diberikan mengenai Malaysia dan Nasi Lemak. Klik pautan di bawah untuk membaca.

Restoran Kopitiam Di New York Mohon Maaf Bagi Gambaran Salah Mengenai Malaysia Dan Nasi Lemak


Xiaomi Mi Smart Band 5 Dijual Secara Rasmi Di Malaysia Dengan Harga RM169

Lama dinantikan peminat, akhirnya model smartband popular daripada Xiaomi yang hadir dengan generasi baharu telah mula ditawarkan buat pasaran tempatan secara dalam talian bermula hari ini.

Menerusi model terbaru ini, Xiaomi telah menawarkan beberapa kemas kini terbaru seperti pertambahan aktiviti sukan serta meningkatkan ketahanan bateri jam sehingga 14 hari.

Mengulas mengenai spesifikasi, Xiaomi Mi Smart Band 5 hadir dengan skrin 1.1-inci AMOLED serta turut dilengkapi dengan seleksi watchface yang menarik. Sensor denyutan nadi pada model terbaru ini juga turut dipertingkatkan bagi memberi kadar bacaan yang lebih tepat.

Penawaran warna tali Mi Smart Band 5 yang pelbagai pastinya memudahkan pengguna untuk bergaya. Xiaomi Mi Smart Band 5 sedia untuk dipadankan bersama peranti Android dan iOS serta mulai ditawarkan buat pasaran Malaysia secara rasmi dengan harga RM169 bermula 24 Julai 2020.

Anda boleh klik di sini untuk mendapatkannya di Shopee dan di Lazada. Sebuah smartband yang sangat berbaloi khususnya buat anda yang kerap bersukan bagi mengetahui kadar denyutan nadi serta jumlah kalori yang dibakar.

Ketahui juga dengan sebuah lagi produk daripada Xiaomi iaitu screwdriver mudah alih yang sangat minimal serta ditawarkan dengan harga mampu milik.

‘Screwdriver’ Mudah Alih Xiaomi Dengan Pengecasan USB-C Ini Ditawarkan Dengan Harga RM125

Kamera Xiaomi Mi Note 10 Berjaya Menjadi Antara Kamera Terbaik Menurut DxOMark


Mia Ahmad Niat Berhijrah Selepas Berhenti Kerja Daripada Syarikat ‘Uniform Skirt Merah’

Tular sebuah video ucapan yang dimuat naik pelakon Mia Ahmad tentang penghijrahannya selepas berhenti bertugas di sebuah syarikat penerbangan terkemuka negara.

Menerusi Instagram Mia Ahmad, semasa bekerja di syarikat penerbangan, dia masih mencari dirinya yang sebenar.

Tambahnya, dia turut mengatakan dengan asas ilmu agama yang diberi oleh ibu bapa, perubahan besar akan memberi kesan dalam kehidupannya.

“Betul lah bila kita menuju ke jalan Allah, satu satu Allah buka kan jalan untuk kita. Selepas itu tak berhijab lagi tapi niat itu dah ada,” ujarnya di laman sosial Instagram miliknya.

Sementara itu, Mia juga cuba turut pergi beberapa casting dengan beberapa kerja TVC serta dapat beberapa tawaran untuk memegang watak utama.

“Along the way tu iman turun naik juga rasa susah nak istiqomah. Inilah antara perjalanan kehidupan saya. Saya bukan suci malah jauh lagi nak jadi orang yang baik,” tambahnya lagi.

“Tapi big step yang saya ambil itu lah (hijrah) memberi saya satu arah dan tujuan sebenar kehidupan yang saya cari. Hidayah perlu dicari bukan ditunggu,” tulisnya.


Mia Khalifa Jadi Pensyarah Di Oxford Universiti, Ajar Bahayanya Filem Dewasa

Mia Khalifa, bintang filem dewasa beberapa hari lalu berkongsi di laman akaun Instagramnya bahawa dia dijemput oleh Universiti Oxford, England untuk menjadi pensyarah jemputan. Wanita Amerika-Lubnan itu dijemput oleh Kesatuan Oxford untuk berkongsi pengalaman hidupnya, terutama mengenai perjalanannya sebagai pelakon dalam industri filem dewasa.

“Saya berada di Oxford untuk bercakap tentang halangan, keyakinan, dan pengalaman hidup saya. Kalian bebas menilai saya, tetapi saya berada di Oxford untuk berkongsi pengalaman saya,” tulis Khalifa di Instagram pada Isnin lalu.

“Bercakap dengan Kesatuan Pelajar Oxford adalah salah satu pengalaman hidup yang buat saya sedar betapa bertuahnya saya menjalani hidup ini dan mampu melakukan segala yang saya mahu untuk tidak membiarkan setiap detik berlalu,” tulis Khalifa lagi.

Dalam majlis syarahan umum yang diadakan secara tertutup itu, Mia turut menyuarakan pandangan dan pendapat agar golongan muda khususnya pelajar perempuan di sana tidak terjebak dan dieksploitasi dalam industri perfileman dewasa.

“Selepas bercakap tentang pengalamannya dengan eksploitasi kontrak dalam industri filem dewasa, Khalifa berusaha untuk mendidik wanita mengenai bahaya eksploitasi dalam bidang ini dan bercakap di atas pentas mengenai hadnya, baik secara peribadi mahupun profesional,” tulis Oxford Union dalam kenyataannya.

Mia yang dilihat berucap dengan memakai cermin mata dan sut blazer serta skirt pendek berwarna krim mengakui amat berbesar hati dengan peluang yang diberikan.

“Terima kasih yang tidak terhingga kepada @theoxfordunion atas peluang berucap di bangunan dan organisasi bersejarah ini,” tulis Mia.

Biarpun kehadiran wanita berusia 30 tahun ini berstatus selebriti, ramai netizen berdebat mengenai keberadaanya di universiti tersebut. Laman Instagram Oxford Union dilihat dihujani dengan ratusan komen negatif.

Ramai netizen mempersoalkan mengapa bintang lucah boleh menjadi tokoh dan penceramah awam di kampus terkenal dunia seperti Universiti Oxford. Malah ada beberapa sindiran yang mengarahkan pihak universiti turut menjemput artis OnlyFans.


Isu Sakan Menari Dan Berpakaian Ketat, Mia Sara Lari Dari Disoal Media

Nama pelakon, Mia Sara menjadi bualan netizen apabila video yang menunjukkan Mia berpakaian ketat dan menari bersama rakannya tular di media sosial.

Video terbabit mendapat pelbagai reaksi netizen dan rata-rata netizen meluahkan rasa terkejut serta tidak menyangka individu dalam video itu adalah Mia Sara sekaligus berasa kecewa melihat imejnya kini.

Bukan itu sahaja, para netizen beranggapa bahawa Mia salah pilih kawan sehingga imejnya yang sopan itu kini perlahan-lahan bertukar. Menerusi laporan, Mia enggan ditemu bual dan mengelak bertemu dengan media ketika menghadiri program sempena sambutan Hari Malaysia di Dataran Merdeka semalam.

Malah, Mia juga terlebih dahulu mendekati jurufoto dan tidak membenarkan wajahnya dirakam melainkan hanya untuk tujuan jenama yang dihadirinya itu. Mia juga tidak mahu mengulas isu yang muncul dengan tidak berjumpa dengan pihak media.


Miaow Miaow Lancar 4 Keropok Perisa Baharu Untuk Peminat Makanan Pedas

Pernah terfikir tak macam mana agaknya rasa keropok dengan perisa sambal? Kalau nak cuba, salah satu perisa baharu keropok Miaow Miaow ada perisa sambal!

Miaow Miaow memperkenalkan empat pek perisa baharu yang menyelerakan di bawah siri ‘Flame’ yang merangkumi perisa Sambal Balado dan Keropok Udang Berperisa Kari BBQ, serta Keropok Udang dan Sotong Berperisa Pedas Korea.

“Setelah beroperasi di Malaysia selama beberapa dekad dan berjaya melebarkan sayap hampir ke 40 buah negara, perisa baharu ini diperkenalkan untuk memenuhi permintaan yang semakin meningkat untuk makanan ringan yang berperisa pedas di pasaran. Rugi jika anda tidak cuba,” pesan pengasasnya, adik beradik Chink Poh Cheng dan Chuang Poh.

Menurut analisis pasaran yang dijalankan di Asia Tenggara, perisa pedas adalah perisa kedua tertinggi dalam permintaan untuk makanan ringan yang baharu dikeluarkan dari Januari 2016 hingga Disember 2020 (Mintel GNPD).

Menjadi antara yang pertama mencuba keempat-empat perisa ini, kami setuju semuanya mempunyai rasa pedasnya yang tersendiri. Mungkin beberapa gigitan pertama anda akan rasa biasa tetapi percayalah, rasa pedasnya akan datang kemudian.

Pilihan kami adalah keropok Sambal Balado kerana rasanya pedas/unik dan Sotong Korean Spicy untuk rasa pedas dan manis.

Dari 1 April hingga 30 Jun 2022, Miaow Miaow turut menganjurkan peraduan di seluruh negara untuk penggemar-penggemar makanan ringan dan memberi peluang kepada mereka untuk memenangi pelbagai hadiah yang menarik seperti vakum Mop Pro Mi Robot, Steamboat Gril BBQ Cornell 2 dalam 1 dan banyak lagi yang bernilai sehingga RM6,500.

Untuk maklumat lanjut, klik di sini. jadi dapatkan produk Miaow Miaow terutamanya 4 perisa baharu siri Flame ini di pasar raya berdekatan anda. Recommended!

Alang-alang bercerita tentang makanan, jom layan Vocket Makan dahulu dengan Bella Zahir.

Makan Gearbox Kedah Sampai Pening Kepala, Bella Ada PENGGANTI Hos Baharu?

Dari Kedah Ke Kuala Lumpur, Nasi Kandar D’ Home Cooked Memang ‘Surr’

Roti Canai Sotong TERANGKAT, Pekena Sepinggan Tak Cukup


Michael B. Jordan Adakan Pertemuan Dengan Warner Bros, Bakal Bintangi Filem Superman

Filem berdasarkan watak-watak DC Comics berjaya menempah kejayaan demi kejayaan – terima kasih kepada Wonder Woman, Aquaman dan Joker. Tetapi masih banyak persoalan mengenai masa hadapan DC Universe. Terutamanya tokoh terbesar mereka, Superman.

Berikutan laporan bahawa Henry Cavill akan menamatkan peranannya sebagai Superman, kini heboh bahawa peminat mahu peranan itu diambil oleh, Michael B. Jordan yang dilaporkan telah mengadakan perbincangan dengan Warner Bros.

Jordan telah berbincang dengan pihak Warner Bros awal tahun ini mengenai keinginannya untuk watak itu. Walau bagaimanapun, Jordan dilaporkan mungkin terpaksa melupakan niatnya disebabkan komitmen yang lain.

Laporan lain pula menyebut bahawa pengambaran tidak mungkin akan berlaku dalam masa yang singkat disebabkan jadual Jordan yang penuh. Tambahan pula, ketiadaan pengarah dan skrip juga telah menjadi faktor mengapa ia akan terbantut.

Tetapi dikhabarkan bahawa Jordan tidak menutup mana-mana pintu rundingan kerana Superman hanya akan ditayangkan sekurang-kurangnya selepas 2023. Ini kerana WB khuathir penonton akan bosan dengan cerita Superman yang sama.

Tanggapan bahawa Superman sudah tidak relevan kepada penonton moden masih menjadi tanya tanya. Kerana kebanyakkan penonton sentiasa ternanti-nanti dengan filem Superman yang baharu. Apa yang WB boleh lakukan adalah dengan membawa kelainan di dalam filem ini dan dengan mengambil Jordan adalah antara kelainan yang cuba dibawa oleh mereka.

Berikut adalah cerita lain mengenai Superman untuk anda baca. Klik pautan di bawah untuk bacaan.

DC Comics Kalah Kes Hak Cipta ‘Superman’ Di Indonesia

Henry Cavill Tinggalkan DCEU, ‘Killmonger’ Mungkin Jadi Superman

Margot Kidder, Lois Lane Pertama Superman Meninggal Di Usia 69 Tahun


Michael B. Jordan Umum Kolaborasi Creed II x Nike

Michael B. Jordan sekali lagi kembali memegang watak Adonis dalam filem terbaru sekuel Creed. Malah, pelakon ini ada berita baik untuk peminat filem ini iaitu penjualan barangan edisi terhad kolaborasi Creed II x Nike.

Pengumuman ini dibuat melalui laman Instagram beliau sendiri yang mengatakan terdapat beberapa barangan kolaborasi akan keluar sempena tayangan filem Creed II ini. Di samping itu, beliau juga turut menampilkan rekaan baju Nike cut-off top yang mempunyai tulisan Creed dan logo ikonik Swoosh yang berwarna merah.

Koleksi kolaborasi Creed II x Nike ini bakal menemui peminat pada 15 November ini dan bakal dijual di butik pakaian Nike dan laman storan nike.com.

Power. Legacy. Purpose. Amidst all of my Training, I kept this in mind and wanted to give you a piece of that. @NikeTraining x Adonis Creed collection. 11.15. #ad

A post shared by  Michael B. Jordan (@michaelbjordan) on Nov 12, 2018 at 10:03am PST


Michael Bay Rancang 14 Lagi Filem Transformers Selepas ‘The Last Knight’

Tahukan anda, Paramount merancang untuk menghasilkan 14 lagi filem Transformers selepas ‘The Last Knight’? Ya, ini benar dan mereka masih lagi tidak mengesahkan bagaimana 14 filem ini akan dihasilkan; mungkin dalam versi kartun, mungkin karya spin-off dan banyak lagi kemungkinan.

Pengumuman ini dibuat sendiri oleh Michael Bay ketika di London berkenaan masa depan franchise ini. “The Last Knight akan mempunyai peranan yang besar selepas ini. Kunci untuk masa depan terdapat pada rahsia masa silam dan semua ini perlu diselesaikan Bumblebee, Mark Wahlberg dan rakan-rakannya selepas ketiadaan Optimus Prime,” kata Michael.

14 filem memang banyak tetapi dengan franchise itu mengutip lebih USD3.77 billion di seluruh dunia, franchise Transformers memang lubuk Paramount untuk buat duit. Tahun hadapan, Bumblebee akan mempunyai filem stand-alone nya yang tersendiri. Jadi, terdapat 13 filem lagi yang akan muncul.

Walaupun mungkin ada yang sudah tidak berminat dengan franchise ini, tetapi peminat Transformers tetap ada. Transformers: The Last Knight akan berada di pawagam 23 Jun ini. Mungkin boleh beri satu lagi peluang kepada Michael Bay untuk mengembalikan kepercayaan peminat kepada siri ini?


8 Hukuman Mati Paling Kejam Pernah Dijalankan Dalam Sejarah

Hukuman mati merupakan vonis atau keputusan yang dijatuhkan oleh pengadilan sebagai bentuk hukuman yang paling berat dijatuhkan atas seseorang akibat perbuatannya.

Di Malaysia, kaedah perlaksanaan hukuman mati adalah menerusi teknik gantung. Kebiasaannya, hukuman gantung hingga mati ini dilaksanakan kepada individu yang didapati bersalah melakukan jenayah seperti kesalahan membunuh dengan niat, mengedar dadah melebihi jumlah yang ditetapkan dan kesalahan bersabit pemilikan senjatapi.

Selain teknik gantung, kita mungkin pernah mendengar beberapa kaedah lain yang dilaksanakan bagi hukuman mati. Antara paling popular adalah, hukuman pancung iaitu hukuman dengan cara potong kepala, hukuman tembak, rejam sehingga mati atau dikenakan renjatan kerusi elektrik.

Dalam sejarah dunia, sebenarnya terdapat pelbagai kaedah hukuman mati yang dijalankan. Secara rasmi, hukuman mati diakui tercatat ketika wujud undang-undang bertulis, iaitu ketika zaman pemerintahan Raja Hamurabi di Babylon pada abad ke-18 sebelum masihi.

Melangkah semula ke zaman silam, ini merupakan antara 8 kaedah perlaksanaan hukuman mati paling kejam dan menyakitkan pernah dijalankan dalam sejarah.

Hukuman yang satu ini antara yang menyiksakan. Hukuman ini dikenali sebagai hukuman ‘duduk di dalam tab mandi’. Dalam kaedah ini, individu yang disabitkan dengan kesalahan akan diletak di dalam tab mandi, hanya kepala mereka dikeluarkan. Kemudian, Sang Al-Gojo akan melukis wajah mereka menggunakan susu dan madu.

Mangsa turut akan diberikan makanan secara berskala, ini menyebabkan lama-kelamaan mereka berenang di dalam najis sendiri yang berada di dalam tab tersebut. Dalam beberapa hari tubuh mereka akan mula membusuk dan akan dimakan ulat dan cacing sehingga mati.

Brazen Bull juga dikenali dengan nama Sicilian Bull, hukuman mati ini dicipta ketika zaman Yunani Purba. Dalam kaedah perlaksanaan, pesalah akan dimasukkan ke dalam patung lembu yang diperbuat daripada tembaga dan akan dipanggang secara hidup-hidup sehingga mati.

Apa yang lebih menakutkan, jeritan mangsa akan kedengaran seolah-olah suara yang keluar dari patung lembu tersebut.

Di era zaman Uthmaniyah iaitu pada ke-15, Vlad Tepes sangat terkenal dengan hukuman matinya sehingga ia digelar ‘Vlad the Impaler’. Hukuman berbentuk sulaan ini memaksa mangsa untuk duduk di atas sebatang tiang yang tajam.

Kemudian tiang tersebut akan dinaikkan di mana tubuh mereka kekal di bawah disebabkan menampung berat badan sendiri. Hukman ini boleh mengambil masa selama 3 hari untuk mangsa mati.

Lebih kejam, dikatakan Vlad pernah melaksanakan hukuman ini ke atas 20,000 secara serentak sambil menikmati hidangan. Dan ini merupakan kaedah hukuman mati paling disukai oleh Vlad.

Alat yang diciptakan untuk menyiksa manusia ini terdiri daripada kabinet besi dengan bahagian pintu yang tajam di hadapan. Dalam kaedah ini, mangsa akan dimasukkan di dalam kabinet besi yang sempit kemudian akan ditutup.

Satu cara yang cukup menyiksakan, mangsa yang berada di dalamnya tidak mampu bergerak oleh kerana ditusuk besi tajam dari pelbagai arah.

Hukuman menyeksa mangsa di dalam sangkar keranda ini sangat popular dijalankan pada abad pertengahan. Hukuman mati berbentuk ini meletakkan manusia di dalam sangar keranda bersaiz manusia kemudian akan dibiarkan tergantung pada pokok atau tiang.

Dalam tempoh penyiksaan dijalankan, mangsa akan dibiarkan mereput sehingga mati dan menjadi makanan kepada burung gagak si pemakan bangkai.

Guillotine merupakan salah satu hukuman mati yang paling terkenal. Ia berbentuk seperti pisau cukur yang diikat pada tali. Mangsa akan diletakkan secara meniarap dengan kepala berada di tengah-tengah bingkai.

Pisau tajam kemudian akan dilepaskan menyebabkan kepala terpotong dari badan. Walaupun nampak agak menyeramkan, namun hukuman mati jenis ini dikatakan antara hukuman mati yang paling berperikemanusiaan.

Kaedah ini turut berlaku pada abad pertengahan di mana tikus digunakan untuk membunuh manusia. Cara perlaksanaannya sangat mudah, mangsa akan diikat terbaring dengan diletakkan tikus hidup di dalam sangkar berlubang di atasnya. Di bahagian atas sangkar tersebut terdapat satu bahagian yang digunakan untuk memanaskan sangkar.

Apabila sangkar memanas, tikus tersebut akan marah dan cuba melepaskan diri dengan menggigit tubuh mangsa serta merobeknya sehingga mati. Biasanya diletak pada bahagian perut atau kepala.

Ini antara kaedah hukuman mati yang kejam. Mangsa akan dikikat pada kaki secara terbalik iaitu kaki di atas dan kepala di bawah terlebih dahulu. Ini supaya lebih banyak darah menurun di kepala. Seterusnya, mangsa akan dipotong menggunakan gergaji tajam bermula di bahagian tengah tubuh sehinggalah perut dan dibiarkan meraung kesakitan sehingga mati. Aduh!

Apa pun bentuk penyiksaan, menjelang kepada mati ini memang satu detik yang amat mendebarkan bagi semua orang. Andai kata anda seorang raja yang kejam, apakah bentuk hukuman mati yang mahu anda lakukan?


Michael Buble Umum Bersara Dari Dunia Seni

Penyanyi berdarah kacukan Kanada-Itali, Michael Buble mengejutkan peminat dengan kenyataan bersara dari dunia seni nyanyian. Keputusan ini diambil bagi memberi tumpuan penuh kepada usaha merawat anaknya, Noah yang menghidap kanser.

Noah disahkan menghidap kanser hati semenjak 2016 yang lalu. Kenyataan ini disampaikan oleh beliau sendiri ketika diwawancara oleh pihak Daily Mail’s Weekend Magazine. Menurutnya, sehingga kini meluangkan masa dengan Noah akan menjadi keutamaanya sebagai seorang ayah.

Sebelum meninggalkan dunia seni, Michael Buble akan menghadiahkan peminatnya dengan album terbaharu yang berjudul ‘Love’ akan mula dijual pada 16 November nanti. Hasil jualan album tersebut difahamkan akan disumbangkan kepada dana untuk kempen kanser.


Michael Keaton Dipilih Sebagai Penjahat Dalam ‘Spider-Man: Homecoming’

Bagi peminat setia Batman, pasti masih ingat lakonan Michael Keaton sebagai Batman, filem pada tahun 1989 arahan Tim Burton.

Kali ini, beliau telah dipilih pula oleh Marvel untuk melakonkan watak jahat ‘The Vulture’ untuk filem ‘Spider-Man: Homecoming’. Watak Spider-Man tetap dipegang oleh Tom Holland dan Robert Downey Jr akan turut terbabit dalam filem ini.

The Vulture adalah watak yang dicipta oleh Stan Lee dan Steve Ditko yang membuat kemunculan pertama dalam Amazing Spider-Man #2 (1963). Ada yang tidak berpuas hati dengan pemilihan watak The Vulture sebagai villain untuk filem Spider-Man itu nanti kerana watak The Vulture kurang popular berbanding musuh Spider-Man yang lain seperti Mysterio, Venom, Kingpin dan Rhino.

Michael Keaton pernah berlakon dalam filem Birdman sebelum ini. Mungkin disebabkan watak beliau dalam Birdman tidak lari jauh dengan The Vulture, Michael Keaton dipilih untuk watak ini. All the best buat Michael Keaton. Seorang lagi pelakon yang ‘melompat’ dari DC ke Marvel. Sebelum ini Ryan Reynolds; dari Green Lantern ke Deadpool.


Michael Kors Sah Beli Versace Dengan Nilai RM8.68 Bilion

Jika semalam khabar angin mengatakan jenama mewah terkemuka dunia, Versace akan dibeli oleh jenama fesyen Michael Kors, hari ini perjanjian antara dua belah pihak termeterai apabila Versace sah menjadi milik Michael Kors dengan nilai $2.1 bilion (RM8.69 bilion).

Jenama yang diasaskan pada tahun 1978 oleh Gianni Versace ini melihat ianya langkah terbaik untuk jenama berkenaan yang mungkin sedang berhadapan dengan masalah jualan.

She’s ready to go with her new bags that bring out her globetrotting spirit. The V-alise trunk bag is inspired by vintage travel trunks, her rigid Conglobo bag is adorned with colorful flower embellishment, clear tote bags feature the Versace logo while the #VersaceIcon bag takes on a gypsy makeover with floral prints. Discover the #VersaceSS19 collection at the link in bio. #MFW

A post shared by  Versace (@versace) on Sep 25, 2018 at 1:57am PDT

Ini bukanlah jenama high fasion pertama yang dibeli oleh syarikat Michael Kors. Michael Kors pada tahun lalu berjaya mendapatkan syarikat kasut terkemuka iaitu Jimmy Choo Plc dengan nilai $1.2 bilion (RM4.96 bilion).

Ianya kini menjadi trend untuk jenama-jenama besar duduk di bawah satu parent company. Strategi ini sudah dilaksanakan oleh Moët Hennessy Louis Vuitton SE (LVMH) sejak tahun 1989 lagi di mana di bawah syarikat ini, 70 jenama terkemuka dunia (Dior, Givenchy Fendi etc) berada di bawah satu bumbung.

SNEAK PEAK!! 🔌🙈 Vibrant and electrifying colors… how fun is this plug keychain? Wait to see the full collection! ❤💋 #VersaceSS19

A post shared by  Donatella Versace (@donatella_versace) on Sep 18, 2018 at 8:24am PDT

Menurut naib presiden dan juga adik kepada Gianni Versace, Donatella Versace berkata beliau mahukan jenama ini wujud selama-lamanya dan langkah ini diambil supaya jenama berkenaan tidak ‘mati’. Buat anda yang memakai beg tangan Michael Kors, beg tangan anda kini setaraf jenama mewah Versace.


Michael Kors Semakin Dekat Mendapatkan Versace Dengan Nilai RM8.27 Bilion

Menyebut tentang Michael Kors mungkin ramai peminat fesyen yang cukup mengenalinya. Malah, pameran terbaru Michael Kors ini turut mengundang beberapa selebriti negara untuk memeriahkannya.

Terbaru, jenama Michael Kors dilaporkan berminat untuk mendapatkan syarikat yang berpengkalan dari Itali iaitu Gianni Versace SpA atau lebih dikenali dengan jenama Versace dengan nilai $2 bilion (RM8.27 bilion).

Pembelian syarikat Versace ini dikhabarkan bakal berlangsung seawal minggu ini selepas kedua-dua syarikat bersetuju dengan nilai yang dijanjikan.

Untuk pengetahuan anda, Michael Kors pada tahun lalu berjaya mendapatkan syarikat kasut terkemuka iaitu Jimmy Choo Plc dengan nilai $1.2 bilion (RM4.96 bilion).

Pembelian jenama mewah ini sekaligus bakal memberi berita baik buat para peminat fesyen dalam menantikan kerjasama daripada hasil gabungan idea dua syarikat fesyen ikonik ini.


Filem Pendek ‘Detour’ Ini Dirakam Sepenuhnya Menggunakan iPhone 7 Plus Sahaja

Kini semua orang mampu jadi tuan pengarah. Apple bekerjasama dengan pengarah terkenal berbangsa Perancis Michel Gondry (The Green Hornet, Be Kind Rewind etc) untuk filem pendek ini. Menariknya, keseluruhan filem pendek ini dirakam hanya dengan iPhone 7 Plus. Gondry juga menggunakan semua fungsi rakaman yang ada dalam iPhone; slow-mo, time lapse dan slow motion untuk babak dalam filem pendek ini. Anda pandai cari angle, jalan cerita menarik, anda boleh buat filem awesome macam ini. Telefon dan power, takkan tak nak cuba buat filem pendek? Kalau sudah ada nanti, kongsikan kepada kami.


Michelin x Vans Berkolaborasi Sempena Kempen Pemanduan Selamat

Jenama kasut skate terkenal Vans kali ini bekerjasama dengan syarikat tayar yang berasal dari Perancis iaitu Michelin dengan mengeluarkan koleksi edisi terhad untuk model Sk8-Hi dan Old Skool.

Kedua-dua model kasut ini dihiaskan dengan rekaan checkerboard yang berwarna biru dan putih pada keseluruhan kasut ini bersama dengan logo muka Michelin Man di kawasan petak putih. Selain itu terdapat warna kuning terang dibahagian lidah kasut, garisan dalaman dan di bahagian foxing.

Kolabrasi antara Vans x Michelin sebenarnya dibuat sebagai promosi untuk pemanduan selamat dan kesedaran tentang tayar bunga botak. Untuk kolabrasi ini hanya 100 pasang kasut Michelin x Vans telah dihasilkan untuk kolabrasi ini. Kepada yang berminat anda boleh meryertai pertandingan Street Tread Michelin di media sosial seperti Instagram, Snapchat dan Twitter.

Cara-cara untuk menyertainya mudah sahaja, anda perlu memuat naik gambar cara penjagaan tayar beserta hashtag #StreetTreadContest. Untuk mengetahui lebih lanjut anda boleh melayari beyondthedrivingtest.


Michelle Yeoh Dipilih Sebagai Penerbit Filem ‘Billion Dollar Whale’

Nama Tan Sri Michelle Yeoh semakin meningkat selepas penampilan beliau dalam filem box office, ‘Crazy Rich Asian’. Menurut laporan yang dipetik dari The Malay Mail, beliau sekali lagi bakal mencipta fenomena dengan menjadi penerbit bersama filem yang diadaptasi dari buku yang penuh kontroversi, Billon Dollar Whale.

Beliau akan menjadi penerbit bersama di bawah naugan SK Global dan Ivanhoe Pictures yang juga merupakan penerbit filem ‘Crazy Rich Asian’. Jalan cerita yang diadaptasi dari buku tersebut bakal menampilkan kisah hidup usahawan terkenal dari Pulau Pinang, Jho Low yang terpalit dengan skandal 1MDB.

Penonton yang sudah menonton kehebatan filem ‘Crazy Rich Asian’ pastinya tidak sabar lagi untuk menantikan ‘Billion Dollar Whale’. Adakah ‘Billion Dollar Whale’ akan memecah rekod box office juga?


Michelle Yeoh Cipta Sejarah Muncul Sebagai Pelakon Malaysia Pertama Memenangi Anugerah Golden Globe

Pelakon Hollywood kelahiran Malaysia, Tan Sri Michelle Yeoh telah dinobatkan menjadi pelakon Malaysia pertama yang memenangi Anugerah Golden Globe yang berlangsung di The Beverly Hilton, Amerika Syarikat.

Aktres yang sering melakar sejarah gemilang dan membanggakan Malaysia itu telah meraih anugerah Pelakon Wanita Terbaik Dalam Filem Muzikal hasil keberkesanan filem lakonannya dalam Everything Everywhere All At Once.

The award for Best Actress – Motion Picture – Musical/Comedy is Michelle Yeoh for @allatoncemovie! #GoldenGlobes pic.twitter.com/4X3Np92oQW

— Golden Globe Awards (@goldenglobes) January 11, 2023

Pelakon kelahiran Ipoh itu berjaya menewaskan pencabar-pencabar lain seperti Lesley Manville (Mrs. Harris Goes To Paris), Anya Taylor-Joy (The Menu), Emma Thompson (Good Luck To You, Leo Grande) dan Margot Robbie (Babylon).

Sementara itu, Michelle merupakan pelakon Asia kedua yang memenangi kategori pelakon terbaik selepas dimenangi oleh Awkwafina iaitu pelakon berasal dari Amerika Syarikat kacukan Cina tiga tahun lalu menerusi filem lakonannya, The Farewell.

Selain Awkwafina, anugerah tersebut turut mencalonkan persaing Asia termasuklah Machiko Kyo (The Teahouse of the August Moon – 1956), Miyoshi Umeki (Flower Drum Song – 1961), Yvonne Elliman (Jesus Christ Superstar – 1973), Hailee Steinfeld (The Edge of Seventeen – 2016) yang berketurunan Filipina dan Constance Wu (Crazy Rich Asians) pada 2018.

Untuk makluman, pelakon berusia 60 tahun itu mula melonjak naik sehingga ke antarabangsa apabila beliau berlakon bersama Pierce Brosnan dalam filem Bond 1997, Tomorrow Never Dies.

Dalam pada itu, rata-rata rakyat Malaysia di laman Twitter bangga dengan pencapaian Michelle Yeoh, bahkan mengatakan beliau boleh memenangi anugerah Oscar suatu hari nanti.

Michelle Yeoh has always been proud of the fact she's Malaysian – she has, for many years, promoted Ipoh gastronomy in her interviews.

Malaysia should celebrate and cherish her legends, and she is one of them.

Up next: The Oscars! https://t.co/Lw0h6Ko4xg

— Faizal Hamssin (@faizalhamssin) January 11, 2023

Sejak empat dekad lalu, Yeoh telah membintangi lebih 70 filem serta menjadi artis Asia pertama menerima Ijazah Kehormat Kedoktoran Falsafah (PhD) dalam seni halus daripada Institut Filem Amerika (AFI) di Los Angeles, California, Ogos lalu.


Michelle Yeoh Pelakon Malaysia Dan Asia Pertama Dicalonkan Untuk ‘Pelakon Wanita Terbaik’ Oscar 2023

Michelle Yeoh secara rasminya adalah pelakon Malaysia dan Asia pertama yang dicalonkan untuk ‘Pelakon Wanita Terbaik’ di Anugerah Akademi tahun ini.

Beliau kini sedang menikmati puncak tertinggi karier beliau dalam bidang lakonan.

Yeoh, berusia 60 tahun telah dicalonkan untuk persembahan luar biasa dalam filem fiksyen sains Everything Everywhere All At Once (2022).

Dalam filem yang mendapat pujian meluas itu, Yeoh memainkan watak Eleanor Wong, seorang pemilik kedai dobi yang mengembara melalui pelbagai multiverse.

Yeoh bakal bersaing untuk merebut anugerah tersebut bersama Ana De Armas dalam Blonde (2022), Andrea Risenborough dalam To Leslie (2022), Michelle Williams dalam The Fablemans (2022), dan pemenang Oscar dua kali Cate Blanchett dalam Tar (2022).

Awal bulan ini, Yeoh berjaya memenangi Golden Globe untuk Pelakon Wanita Terbaik dalam Komedi atau Muzikal untuk peranan yang sama, menjadi rakyat Malaysia pertama yang berjaya melakukannya.


Michelle Yeoh Sah Akan Membintangi Sekuel ‘Avatar’

Michelle Yeoh sah akan membintangi sekuel filem Avatar yang dijangkakan akan menemui penonton pada tahun hadapan. Berita tersebut dikongsi sendiri oleh Michelle Yeoh menerusi laman sosial Instagramnya.

I am very very excited to be part of “Avatar” franchise and can’t wait to work with legendary James Cameron soon. 🥰 “Throughout her career, Michelle has always created unique and memorable characters,” Cameron said. “I look forward to working with Michelle to do the same thing on the ‘Avatar’ sequels.” #AvatarFamily @avatar

A post shared by  Michelle Yeoh 楊紫瓊 (@michelleyeoh_official) on Apr 15, 2019 at 9:50pm PDT

Justeru itu, beliau berasa teruja untuk bekerjasama dengan James Cameron dan menjadi sebahagian daripada franchise Avatar.

Untuk pengetahuan anda, watak yang selalu dibawa oleh beliau memiliki karakter tersendiri dan unik serta sering berjaya membuat penonton mengingati lakonannya. Antara filem yang pernah beliau bintangi adalah Crazy Rich Asian, Memoirs Of A Geisha dan banyak lagi.

Pastinya berita ini membanggakan buat kita rakyat Malaysia. Tahniah Michelle Yeoh.


8 Jalan Raya Yang Ditutup Sekitar Lembah Klang Sempena Projek MRT 2018

Perhatian buat para pemandu atau penunggang motosikal yang berada atau bekerja sekitar Lembah Klang. Kami yakin ramai daripada anda mula sedar terdapat beberapa laluan yang telah mula ditutup sempena projek pembinaan MRT menghubungkan Sungai Buloh-Serdang-Putrajaya (SSP).

Bagi memudahkan anda mendapatkan laluan altenatif serta jadual waktu penutupan, kami telah menyenaraikan 8 laluan ditutup sempena projek MRT yang bakal berlangsung sehingga 2018.

LEFT LANE CLOSURE ALONG SUNGAI BESI HIGHWAY (KM9.4 – KM9.7) NEAR KAMPUNG MALAYSIA RAYA (SUNGAI BESI-BOUND)Date : 06 December 2017 – 05 January 2018Time : 9:30am – 4:30pm / 10:00pm – 5:00am#kltu pic.twitter.com/i9DhoqpNJP

— Mass Rapid Transit (@MRTMalaysia) December 4, 2017

Penutupan jalan ini bakal bermula berdekatan Kampung Malaysia Raya sepanjang Lebuhraya Sugai Besi (KM9.4 – KM9.7) sehingga exit kepada Terminal Bersepadu Selatan. Para pengguna jalan raya ini boleh merujuk tweet yang tertera untuk melihat waktu penutupan laluan ini.

LANE CLOSURE ALONG JALAN PEKAN SUNGAI BESI SUNGAI BESIDate : 25 November 2017 – 19 January 2018Time : 10:00 am – 5:00 pm#kltu pic.twitter.com/WcqYeBOVFV

— Mass Rapid Transit (@MRTMalaysia) November 23, 2017

Penutupan jalan di Jalan Pekan Sungai Besi ini bermula daripada persimpangan lampu isyarat LRT Sungai Besi sehingga Lebuhraya MRR2.

CONTINUATION OF LANE CLOSURES BY STAGES ALONG PERSIARAN APEC (NORTH-BOUND AND SOUTH-BOUND)Date : 23 November 2017 – 11 April 2018Time : 8am – 5pm & 8am – 1pm#kltu pic.twitter.com/3pha8RPhPT

— Mass Rapid Transit (@MRTMalaysia) November 22, 2017

CONTINUATION OF LANE CLOSURES ALONG JALAN KEPONG – AEON BIG KEPONG (SUNGAI BULOH-BOUNDAND JINJANG-BOUND)Date : 29 November 2017 – 27 February 2018Time : 11:00pm – 6:00am#kltu pic.twitter.com/2Qv4ok5WNq

— Mass Rapid Transit (@MRTMalaysia) November 27, 2017

CONTINUATION OF LANE AND PARKING BAY CLOSURES ALONG JALAN KEPONG – DESA JAYA SHOP LOTS (SUNGAI BULOH-BOUND AND JINJANG-BOUND)Date : 29 November 2017 – 27 February 2018Time : 11:00pm – 6:00am#kltu pic.twitter.com/9iKhSURqKK

Penutupan jalan dalam tempoh yang agak lama bermula akhir November sehingga hujung Febuari 2018. Penutupan jalan ini bakal melibatkan Jalan Besar Kepong berdekatan Aeon Big Kepong. Difahamkan laluan sekitar Pekan Lama Kepong dan Metro Perdana antara yang terlibat.

INTERMITTENT LANE CLOSURE AT JALAN PUTRA PERMAI (SERDANG BOUND)Date : 01 December 2017 – 31 December 2017Time : 24 Hours#kltu pic.twitter.com/o3CyGPiZ4N

— Mass Rapid Transit (@MRTMalaysia) November 29, 2017

INTERMITTENT LANE CLOSURE AT JALAN PUTRA PERMAI AND PETRONAS (PUCHONG BOUND)Date : 01 December 2017 – 31 December 2017Time : 24 Hours#kltu pic.twitter.com/9DYfZS9UUi

MRT SSP Line Project Construction Activities along Jalan Ipoh (KL-bound) (04 December 2017 – 31 December 2017) pic.twitter.com/jNAYFMKx3P

— Mass Rapid Transit (@MRTMalaysia) November 30, 2017

MRT SSP Line Project Construction Activities Along Jalan Sultan Azlan Shah (KL-bound) nearby Sekolah Kebangsaan Kampung Batu (03 December 2017 – 25 February 2018)8am – 5pm intermittently, only on SUNDAYS. pic.twitter.com/ryu8MFlx1I

MRT SSP Line Project Construction Activities along Jalan Sultan Azlan Shah (KL-bound) nearby Sekolah Kebangsaan Kampung Batu (02 December 2017 – 02 June 2018) pic.twitter.com/W1DZbwRQLE

CONTINUATION OF SLIP ROAD CLOSURE TO JALAN KUALA SELANGOR FROM LEBUHRAYA DAMANSARA PUCHONG (SUNGAI BULOH-BOUND)Date : 02 December 2017 – 31 December 2017Time : 10:00PM – 6:00AM#kltu pic.twitter.com/1TXfuAOZUR

Penutupan jalan di Jalan Kuala Selangor daripada Lebuhraya Damansara Puchong antara yang terlibat dan cuma ditutup bermula 10 malam sehingga 6 pagi.

Buat anda yang sering menggunakan laluan ini, anda boleh klik di sini untuk dapatkan laluan altenatif di laman web MRT. Kongsikan hebahan ini bersama rakan kerja anda yang turut menggunakan laluan yang terlibat setiap hari.


Microsoft, Amazon Dan Google Berminat Untuk Membantu Bidang IT Malaysia

Sebut mengenai syarikat gergasi teknologi seperti Microsoft, Amazon dan Google pasti orang ramai sudah cukup mengenalinya. Berjaya menjadi antara syarikat paling bernilai dunia berjaya menunjukkan betapa hebatnya syarikat ini dalam menawarkan servis kepada orang ramai.

Terbaharu, Perdana Menteri, Tan Sri Muhyidin Yassin pada sesi soal jawab Town Hall telah mengumumkan ketiga-tiga syarikat gergasi ini dilaporkan berminat untuk membantu Malaysia dalam bidang teknologi supaya negara ini menjadi pusat serantau atau regional hub.

Berdasarkan ulasan Perdana Menteri, negara Malaysia dilaporkan masih tidak mempunyai internet yang efisien di sesetengah tempat sehingga terdapat Rakyat Malaysia yang terpaksa memanjat pokok demi mendapatkan rangkaian internet.

Menerusi kerjasama yang sedang dibincangkan, Perdana Menteri berharaf urusan pentadbiran berkaitan penjawat awam juga akan menjadi lebih mudah. Pastinya agak menarik untuk menyaksikan bagaimana syarikat teknologi gergasi global sedia untuk membantu Malaysia.

Tular pada minggu ini apabila Apple memilih untuk menyekat permainan Fortnite di App Store sekaligus menjurus kepada video berunsur perli daripada syarikat Epic Games.

Disekat Kerana Langgar Peraturan, Fortnite Hadir Dengan Video ‘Perli’ Iklan Apple

Rakyat Malaysia Lebih Cenderung Gunakan Google Maps Berbanding Waze


Microsoft Bebaskan Pembuat Perisian Lanun Sekiranya Dia Buat Video ‘Anti-Piracy’ Dan Dapat 200,000 Tontonan

Seorang hacker bernama Jakub didapati bersalah kerana menciplak perisian Windows dan perisian lain. Dia dijatuhkan hukuman tiga tahun penjara dan denda yang berat iaitu 5.7 juta koruna (RM944,565) oleh mahkamah Czech. Dia tidak mampu membayar denda dan syarikat-syarikat yang menyamannya – Microsoft, HBO, SOny Music, dan 21st Century Fox – telah membuat satu tawaran menarik.

+ Dapatkan barangan Microsoft yang sah dan berkualiti di gedung Lazada

Jakub hanya perlu membayar jumlah denda yang kecil sekiranya dia membuat satu video anti-piracy dan video tersebut mendapat sekurang-kurangnya 200,000 tontonan.

Jurucakap Business Software Alliance, yang mewakili Microsoft, bercakap kepada BBC mereka membuat syarat 200,000 tontonan untuk memastikan Jakub berkongsi video tersebut secara meluas.

Selama 8 tahun, saya menyebarkan perisian lanun dan kantoi. Saya fikir saya tidak melakukan apa-apa kesalahan. Saya fikir perbuatan saya tidak merosakkan syarikat-syarikat besar. Saya tidak melakukannya kerana duit, saya melakukan kerana suka.

Video yang bertajuk “The Story of my Policy” menarik untuk ditonton ibarat menonton kisah jenayah sebenar. Jakub telah berjaya – video itu bukan saja melepasi 200,000 tontonan tapi sekarang ia melebihi 1,031,000 tontonan.

LIKE dan FOLLOW Vocket di Facebook serta Instagram


Microsoft Berjaya Dapatkan LinkedIn Dengan Harga $26.2 Billion USD

Hari yang terlalu menghairahkan buat semua peminat teknologi seluruh dunia. Jika anda sanggup bersengkang mata untuk menantikan pengumuman terbaru daripada Microsoft, E3 dan Apple. Tahniah! Kita berkongsi minat yang sama.

Microsoft berjaya mencuri tumpuan pada hari ini. Bukan sahaja kerana pengumuman Xbox One Slim dengan rekaan yang begitu sexy malah Microsoft secara rasminya berjaya mendapatkan Syarikat LinkedIn dengan harga $26.2 Billion USD secara tunai dengan harga satu share $196 USD.

Peningkatan komuniti di LinkedIn yang semakin diterima sebagai pilihan pengguna tahun lepas dimana ia setanding dengan pertambahan pengguna syarikat tersebut untuk 13 tahun pertama berjaya menarik minat Satya Nadella selaku CEO Microsoft. Peningkatan ini memperlihatkan LinkedIn kini mempunyai hampir 433 juta pengunjung manakala hampir 105 juta ‘unique monthly visitors’ bersedia untuk mendapatkan hampir 7 juta pekerjaan yang tersedia.

Dengan termeterainya pembelian Microsoft keatas LinkedIn ini bakal menjanjikan kerjasama diantara 2 syarikat ini untuk beberapa produk keluaran mereka seperti Microsoft Office 365 dan Dynamics. Berkongsi misi yang sama iaitu untuk memberi kemudahan yang lebih kepada pengguna, dijangka kedua-dua syarikat ini bakal berkembang dengan lebih lagi pada masa akan datang.


Microsoft Berminat Untuk Bekerjasama Dengan PS4 Dan PC

Microsoft pada hari ini mengumumkan fungsi terbaru buat Xbox dimana fungsi ini membolehkan pengguna Xbox bermain secara ‘cross-network play’ bersama pengguna PS4 dan PC. Perkara ini merupakan salah satu fungsi yang dimmpikan buat gamer dimana mereka tidak lagi perlu risau untuk bersaing walaupun bermain dengan platform yang berbeza.

Setakat ini hanya ada satu game sahaja yang menyokong fungsi ini iaitu Rocket League. Rocket League merupakan sebuah game dimana anda akan mengawal kereta kawalan jauh dan bermain secara berpasukan untuk menjaringkan gol seperti bola sepak. Kami yakin beberapa game yang lain yang akan turut menyokong untuk merealisasikan impian para gamer selepas ini.

Apa yang merisaukan kami adalah sejauh mana server-server syarikat gaming ini mampu menyokong fungsi ini dengan baik dimana tiada masalah lagging yang akan berlaku. Walaubagaimanapun saya tetap menantikan game seperti FIFA, PES dan Mortal Kombat untuk menyertakan fungsi ini didalam game mereka.


Microsoft Boleh Mengetahui Umur Anda Dengan Teknologi Facial Recognition

Jangan tanya umur seorang perempuan, JANGAN!

Salah satu alasan yang biasa dipersalahkan jika hubungan cinta itu putus di tengah jalan, umur pasangan terlalu tua ataupun muda. Berita baik untuk anda di luar sana, anda kini boleh mengetahui umur sesiapa sahaja tanpa perlu bercakap dengan si dia. Sekaligus mengelakkan harapan berputik di hati.

Perkenalkan How-Old.net – prototype dihasilkan oleh Microsoft yang mampu menghabiskan masa rehat lelaki sihat menjadi aktiviti mengambil gambar gadis-gadis idaman di pejabat. Hanya berbekalkan gambar dan algorithms khas, laman web ini mampu meneka umur sesiapa sahaja dengan ‘tepat’.

Algorithms How-old.net dikatakan akan digunakan untuk Window 10 nanti, membolehkan log-in menggunakan wajah lebih selamat dan tepat. Secara ringkas, proses meneka bermula dengan melihat jantina dan umur > menghasilkan real-time data dari proses pertama > menghasilkan real-time insight berbekalkan proses pertama dan kedua.

Anda boleh cuba bermain dengan Microsoft di sini.


Microsoft Dan Jordan Brand Akan Memberikan Dua ‘Xbox One X’ Secara Percuma

Microsoft dan Jordan Brand telah berkolaborasi bersama dalam menghasilkan dua model Xbox One X yang baru sahaja diperkenalkan sempena meraikan Jordan Brand Classic tahunan yang ke-18.

Kedua-dua konsol ini mempunyai dua jalur warna iaitu konsol putih yang digabungkan dengan warna hitam. Pemilihan elemen pada rekaan Xbox ini pula diinspirasikan oleh Jordan Proto-React yang boleh dilihat pada bahagian sisi dan atas konsol tersebut.

Menariknya, model Xbox One X ini tidak akan dijual di mana-mana kedai namun ianya akan diberikan secara percuma kepada individu bertuah yang dipilih dengan hanya mengulang kicau status di Twitter rasmi Xbox. Anda masih lagi berpeluang untuk memenangi salah satu Xbox One X ini dengan mematuhi peraturan yang ditetapkan dan memasukkan undian anda sebelum 3 Mei ini.

RT for a chance to win the ultimate Jordan collector’s set featuring this iconic custom Xbox One X. #JordanXboxSweepstakes

NoPurchNec. Ends May 3. Rules: https://t.co/uY8o5jVOld pic.twitter.com/7pTSUJ3yLW


Microsoft Dengan Kerjasama Stark Industries Hasilkan Xbox Yang Terbaik Pernah Kami Lihat

Microsoft kemungkinan akan melancarkan Xbox One versi terbaru pada E3 ini pada bulan Jun, namun masih tidak terlalu lambat buat Microsoft mengambil langkah untuk bekerjasama dengan Stark Industries untuk menghasilkan Xbox One Special Edition ini.

Mungkin dilihat sebagai gimik apabila Microsoft mengumumkan kerjasama bersama Stark Industries namun walaubagaimanapun Micrsoft berjaya menghasilkan sebuah Xbox One yang sangat cool dan awesome ini.

Jika sebelum ini Xbox One banyak menghasilkan Xbox yang diinspirasikan daripada Halo dan Call of Duty, kalini Xbox mengambil langkah untuk menggunakan warna tema putih sebagai Xbox Special Edition khas buat peminat Iron Man.

Rekaan yang moden dan hiasan lampu arc reactor di badan Xbox One buatkan kami juga tertarik untuk mendapatkannya. Bukan itu sahaja, kontroler Xbox One juga direka khas dengan lampu khas diinspirasikan daripada Iron Man.

Agak mengecewakan memandangkan Microsoft mengumumkan hanya akan keluarkan 3 unit Xbox One Special Edition ini dan tidak akan dibuka jualan untuk orang ramai.

Sebelum itu, sudahkah anda membaca review ringkas kami mengenai Captain America Civil War yang baru sahaja ditayangkan? Klik sini untuk baca.


Microsoft Egde: Sebuah Pelayar Baru Untuk Windows 10 Dengan Fungsi Yang Lebih Menarik

Ramai sedia maklum bahawa Microsoft akan melancarkan Windows 10 tak lama lagi. Sistem Operasi ini dikatakan amat sempurna kerana ianya boleh dihubungkan bersama peranti pintar dari Microsoft.

Sebelum itu mari berfikir ke masa lampau sebentar. Ingatkah anda keputusan pihak Microsoft untuk mansuhkan Microsoft Internet Explorer pada tahun 2014? Kini mereka telah memperkenalkan sebuah pelayar laman web terbaru yang bernama Microsoft Edge.

Microsoft Edge adalah nama akhir untuk Project Spartan, dimana ia turut hadir dengan pelbagai sokongan menarik, termasuk integrasi Cortana, dan juga input terus ke OneNote. – Amanz

Jika dilihat, fungsi yang diketengahkan memang menarik perhatian untuk bakal pengguna kelak. Namun, mampukah Microsoft Edge benar-benar mampu memberi pengalaman terbaik untuk pengguna?

Lihat video di bawah untuk paparan sekali imbas untuk Microsoft Edge.

LIKE dan FOLLOW Vocket di Facebook serta Instagram


Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya

Netizen Indonesia kembali mendapat perhatian antarabangsa setelah kes serangan di ruangan komen ke atas pasangan gay di Thailand. Bukan hanya menghina, netizen Indonesia malah mengancam untuk membunuh pasangan gay terbabit. Akibatnya, pasangan terbabit membawa kes itu ke pengetahuan pihak berkuasa, dan netizen Indonesia yang mencaci beliau sebelum ini tidak dapat memasuki Thailand.

Serangan di laman Facebook pasangan gay Thailand adalah contoh terbaru dari banyak kejadian-kejadian aneh yang membawa nama netizen Indonesia buruk di peringkat antarabangsa. Malah mereka juga dilabel oleh Microsoft, sebagai netizen paling tidak sopan di Asia Tenggara.

Pasangan gay di Thailand yang menerima kecaman oleh netizen Indonesia menyatakan bahawa komen negatif yang diterima olehnya bersifat menghukum. Sebahagian besar netizen Indonesia menyebut perkahwinan mereka “dilarang oleh Tuhan” sehingga “akan membawa dunia ini kiamat”.

Tidak berhenti di situ, netizen Indonesia dilaporkan telah menghina pasangan terbabit dengan kata-kata sial atau orang gila. Dia kemudiannya membuat keputusan untuk mengambil tindakan undang-undang selepas terdapat ancaman bunuh terhadap suami, ibu bapa dan jurugambar perkahwinan mereka.

Selain daripada kejadian di atas, netizen Indonesia sebelum ini juga tular apabila bertindak menyerang akaun Instagram Badminton World Federation (BWF). Ini selepas pasukan Indonesia dipaksa mengundurkan diri dari pertandingan All England 2021 disebabkan salah seorang penumpang di dalam pesawat yang mereka naiki didapati positif COVID-19.

Tidak habis di sana, netizen Indonesia juga bertindak menyerang akaun Instagram Stephen Fry, yang mereka anggap salah seorang pengadil badminton untuk kejohanan All England, namun Stephen sebenarnya adalah salah seorang pelawak. Namun kecaman itu berhenti apabila mereka menyedari ia adalah salah faham dan netizen Indonesia kemudian meminta maaf kepada lelaki berusia 63 tahun itu di Instagram tersebut.

Jauh sebelum itu lagi, seorang selebriti TikTok Filipina pernah diganggu oleh netizen Indonesia kerana berpenampilan terlalu cantik. Wanita yang bernama Reemar Martin yang terkenal di TikTok adalah antara mangsa buli netizen Indonesia.

Sebilangan hinaan yang diterima oleh Reemar dikatakan berasal dari netizen wanita Indonesia. Mereka dikatakan cemburu kerana teman lelaki mereka meletakkan Reemar sebagai salah seorang idola anak remaja kelahiran 1999. Wajah Reemar yang cantik juga dijadikan isu oleh netizen wanita Indonesia.

Puncak kepada masalah sehingga rakyat Indonesia dilabel sebagai netizen paling tidak sopan di Asia Tenggara adalah apabila mereka menyerang akaun Microsoft. Gelaran ini diberikan oleh Microsoft pada awal Mac 2021, dan buktinya adalah apabila Microsoft menerima nasib yang sama.

Di dalam satu kes, akaun Instagram Microsoft terpaksa menutup ruangan komen tanpa memberikan apa-apa alasan. Ia ditutup kerana bahagian komen telah dibanjiri dengan kata-kata makian dalam bahasa Indonesia. Difahamkan netizen Indonesia tidak berpuas hati dengan hasil kaji selidik Microsoft yang menyimpulkan bahawa netizen Indonesia adalah yang paling tidak sopan di Asia Tenggara.

Kejadian terbabit dilihat sebagai sangat negatif oleh para pemerhati di Indonesia. Ia hadir dengan pelbagai jenis komen dalam bahasa Indonesia yang mengandungi kutukan dan makian kepada Microsoft. Kompas pula menyatakan bahawa tindakan daripada netizen Indonesia ini seolah-olah mengiyakan label ‘tidak sopan’ yang diletakkan oleh Microsoft.

Isu penggunaan kalimah ‘Allah’ di Malaysia jadi buah mulut rakyat Indonesia. Klik pautan di bawah untuk membaca.

Isu Penggunaan Kalimah ‘Allah’ Di Malaysia Jadi Buah Mulut Rakyat Indonesia

Dakwa ‘Perisai Halimunan’ Kebal, Guru Ini Tewas Dengan Tumbukan YouTuber Indonesia

Selepas 28 Tahun, Bekas Atlet Bola Tampar Wanita Indonesia Disahkan Lelaki


Microsoft Lapor Netizen Makin Tidak Sopan Selama Pandemik, Adakah Malaysia Masuk Dalam Senarai?

Di dalam satu kajian yang dijalankan oleh Microsoft bagi melihat tahap kesopanan warganet di kalangan remaja dan orang dewasa di 22 negara. Syarikat teknologi terbesar itu mendapati bahawa sejak dunia dilanda COVID-19, tahap kesopanan warganet dalam talian telah merudum.

Kajian yang bertajuk Digital Civility Index (DCI) 2021 yang diterbitkan di laman web Microsoft dan dilaporkan oleh Market Screener mendapati hasil temubual dengan remaja dan orang dewasa yang berumur dari 13 sehingga 74 tahun dengan jumlah keseluruhan melibatkan 11,067 responden dari 22 negara. Malangnya Malaysia tidak termasuk dalam senarai tersebut.

Tinjauan itu mendapati remaja dan orang dewasa di 18 negara mengatakan bahawa perlilaku kesopanan dalam talian bertambah buruk satu tahun selepas wabak pandemik global, dengan responden di Poland, Filipina, Itali, Jerman dan Hungary melaporkan sentimen negatif yang paling tinggi.

Kemudian, kira-kira 82 peratus responden dari 22 negara yang dikaji mengatakan bahawa kesopanan dalam talian lebih buruk sepanjang tahun ini berikutan wabak COVID-19. Hanya Colombia yang dilaporkan mengalami tahap positif dalam perilaku kesopanan dalam talian pada tahun lalu.

Sikap sopan dalam talian mula merudum apabila kebanyakan negara telah melaksanakan perintah duduk di rumah serta beberapa sekatan perjalanan.

Manakala secara menyeluruh, tahap kesopanan dalam talian mula menurun apabila sikap saling membantu dalam talian turun 56 peratus, berbanding tahun sebelumnya 67 peratus. Sikap kebersamaan dalam talian juga menurun dari 62 peratus tahun lalu menjadi 50 peratus.

Orang yang suka menyokong satu sama lain di dalam talian juga menurun dari 57 peratus menjadi 49 peratus. Mereka yang membantu dalam menghadapi krisis juga menurun dari 59 peratus menjadi 53 peratus tahun ini. Terakhir sekali, hubungan dengan rakan dan ahli keluarga juga mula menurun dari 58 peratus menjadi 56 peratus.

Selain itu, sebanyak 54 peratus responden yang mengaku pernah melihat atau mengalami serangan negatif di internet. Jumlahnya meningkat sedikit berbanding tahun lalu yang mencapai 53 peratus. 67 peratus responden pula memilih untuk melepaskan kekecewaan mereka dalam talian tahun ini. Dan kurangnya sikap toleransi di banyak negara melonjak dari 54 peratus tahun lalu kepada 59 peratus hari ini.

Untuk rekod, penyelidikan ini belum selesai sepenuhnya. Microsoft akan melancarkan penyelidikan yang lebih menyeluruh pada 8 Februari tahun hadapan. Kemungkinan besar warganet di Malaysia akan dimasukkan dalam tinjaun, seperti penyelidikan DCI 2020 yang dikeluarkan awal tahun ini.

Microsoft label rakyat Indonesia sebagai orang paling tidak sopan di Asia Tenggara, ini sebabnya. Klik pautan di bawah untuk membaca.

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya


Ketahui 8 Jenis Simbol Ini Sebelum Memasuki Tandas Di Jepun

Jepun sememangnya sinonim dengan kebersihan negaranya serta teknologi yang dihasilkan. Tidak terikat teknologi barangan elektrik dan elektronik, malah tandas di Jepun juga berjaya menarik perhatian ramai atas kecanggihan yang tersedia.

Buat anda yang sudah ke negara matahari terbit ini, pastinya anda familiar dengan beberapa butang yang ada di tandas awam mereka. Dalam pada itu, perkara ini mungkin agak sukar buat mereka yang tidak mahir membaca atau mengetahui setiap simbol-simbol yang tersedia.

Memandangkan setiap jenama mangkuk tandas yang tersedia di dalam negara tersebut mempunyai simbol yang berbeza, Kerajaan Japan telah berjaya tampil dengan satu solusi dimana 8 simbol standard bakal digunakan untuk semua pengeluar mangkuk tandas.

Berikut merupakan 8 simbol yang bakal digunakan secara standard untuk seluruh jamban elektronik sekitar Jepun

Hasrat yang dilakukan oleh Kerajaan Jepun ini seiring dengan persiapan awal bagi menyambut tetamu sempena Sukan Olimpik 2020 yang bakal diadakan di Tokyo selain daripada peningkatan pelancong ke Jepun setiap tahun.

Tahniah buat Japan Sanitary Equipment Industry Association atas usaha untuk memudahkan orang ramai. Tak sangka betul isu simbol pada mangkuk tandas juga dipandang serius oleh Jepun.

Baca lagi: Itinerari Dan Tip Travel 11 Hari Ke Osaka Dan Tokyo, Jepun Dengan Bajet RM3K


Microsoft Mahu Anda Bermain Paint Semula Dengan Pembaharuan Terbaru Pada Windows 10

Masih ingatkah kali terakhir anda menggunakan aplikasi Microsoft Paint? Mungkin sudah lama disebabkan lambakan aplikasi yang jauh lebih bagus daripada Microsoft Paint.

Jika dahulu mungkin agak releven untuk menggunakan Microsoft Paint bagi menghasilkan artwork yang simple atau mungkin digunakan sebagai ‘permainan’ ketika tiada jaringan Internet.

Microsoft baru-baru ini mengumumkan bahawa mereka akan memberi nafas baru buat aplikasi yang boleh dianggap ‘legend‘ ini.

Pembaharuan baru yang bakal dibawa adalah fungsi 3 dimensi atau 3D pada software tersebut membolehkan pengguna menghasilkan lukisan atau lakaran dengan mudah. Dengan penggunaan touch screen secara meluas sudah pastinya software ini akan lebih touch-friendly. Nice!

Video: Introducing Smart Select and Make 3D featurea of the New Paint Preview app https://t.co/SEvLqTr7kr pic.twitter.com/gl4sPW8xfG

Berdasarkan preview yang ditunjukkan kami merasakan fungsi terbaru daripada Microsoft ini sangat mudah digunakan. Kami tertarik dengan konsep Microsoft untuk mengekalkan simplicity pada software ini tanpa perlu bersaing dengan software-software yang lain.


Microsoft Mahu ‘Merampas’ Pengguna Apple Sejurus Selepas Macbook Pro Dilancarkan

Sudahkah anda menonton Apple Macbook Pro terbaru? Cool dan sexy bukan? Penambahan Touch Pad daripada Apple sudah cukup untuk menyediakan USP yang mantap buat para pelanggan.

Microsoft yang baru sahaja melancarkan Microsoft Surface Pro dan Surface Book pula gagal untuk menarik minat orang ramai sepertimana yang dilakukan Apple.

Tidak berapa lama selepas Macbook Pro dilancarkan Microsoft telah melancarkan kempen baru dimana mereka menawarkan peluang buat pengguna Macbook Air dan Macbook Pro sebelum ini untuk mendapatkan Surface Pro dan Surface Book dengan peluang trade in sehingga $650 (~RM2729.55).

Tawaran yang sangat menarik ditawarkan oleh Microsoft namun kami tidak yakin pengguna Apple akan berminat dengannya selepas penantian untuk mendapatkan Macbook Pro telah berakhir. Malangnya, tawaran ini cuma ditawarkan buat pengguna sekitar US dan bakal ditamatkan pada 10 November 2016.

Melihat kepada spesifikasi Microsoft Surface Book dan Apple Macbook Pro terbaru, laptop manakah yang lebih menarik minat anda? Dari segi harga dijangkakan kedua-duanya hadir dengan tanda harga yang ‘premium’.


Microsoft Perkenalkan Keyboard Terbaru Dengan Teknologi ‘Fingerprint Scanner’

Beberapa bulan selepas melancarkan Microsoft Surface Keyboard, syarikat ini pada hari ini telah melancarkan sebuah lagi model papan kekunci terbaru yang dinamakan sebagai Microsoft Modern Keyboard.

Menariknya mengenai Microsoft Modern Keyboard ini selain daripada rekabentuknya yang tampak minimalis dan moden, Microsoft turut membawakan teknologi ‘Fingerprint ID’. Hanya perlu sahkan cap jari dan anda dapat terus log in data komputer dengan mudah.

Kami lihat teknologi ini lebih sesuai digunakan pada komputer dimana bilangan penggunanya lebih ramai daripada seorang. Adakah teknologi ini bakal diperkembangkan lagi untuk dijadikan sebagai punchcard versi terbaru?


Microsoft Sedang Dalam Proses Bina Pusat Data Di Kulai, Johor

Kerajaan negeri Johor pada minggu ini telah mengumumkan syarikat teknologi gergasi, Microsoft sedang dalam proses dibangunkan di Kulai, Johor.

Menurut Menter Besar Johor, Datuk Hasni Mohammad, pembinaan pusat pengkala data ini secara tidak langsung dapat merancakkan sektor ekonomi serta meningkatkan peluang pekerjaan di negeri ini.

Selain itu, adanya pusat pengkalan data di Johor bakal turut menarik peluang syarikat-syarikat rangkaian Microsoft untuk membuat pelaburan di sini.

Setakat ini pembinaan pusat pengkalan data Microsoft sudah mencapai 40 peratus. Pada masa yang sama, Datuk Hasni Mohammad memaklumkan Johor turut menerima pertanyaan daripada sebuah syarikat teknologi di Jepun yang juga berminat untuk hasilkan pusat data di negeri itu.

Diharap kehadiran pusat pengkalan data Microsoft di Kulai, Johor ini dapat membuka lebih banyak peluang pekerjaan serta pelaburan yang lebih besar buat negeri ini dalam usaha untuk Malaysia untuk menjadi pusat serantau teknologi.

Pada bulan lalu, Perdana Menteri telah mengumumkan Microsoft, Amazon dan Google antara yang menunjukkan minat dalam membantu bidang IT Malaysia.

Microsoft, Amazon Dan Google Berminat Untuk Membantu Bidang IT Malaysia

Bill Gates Letak Jawatan Lembaga Pengarah Microsoft Untuk Fokus Dengan Kerja Kebajikan


Microsoft Solitaire Dipilih Antara Permainan Video Paling Popular Di Dunia

Pastinya anda masih ingat akan Microsoft Solitaire iaitu permainan video daun terup yang cukup terkenal satu ketika dahulu. Kini, permainan video tersebut mendapat anugerah World Video Game Hall of Fame 2019 yang diberikan oleh Muzium Permainan Nasional daripada The Strong.

Tidak dapat dinafikan permainan ikonik ini memberi 1001 memori kepada anda ketika baru mula-mula berjinak dengan dunia teknologi. Malah, Microsoft Solitaire ini merupakan antara permainan yang terbina dalam sistem operasi Windows.

Untuk pengetahuan anda, permainan ini telah mula diperkenalkan pada tahun 1990 di Windows 3.0 dan kini telah hadir dengan pelbagai versi dan corak permainan semenjak ia diperkenalkan.

Berikutan itu, 22 Mei adalah hari bersejarah untuk Microsoft Solitaire kerana ia merupakan hari dimana permainan tersebut diperkenalkan. Masih ada lagi antara anda yang bermain permainan ini?


Microsoft Bakal Menawarkan Surface Book 2 Dengan Harga Sehingga RM 14,199

Empat bulan selepas diumumkan akhirnya pengguna di Malaysia berpeluang mendapatkan Microsoft Surface Book 2 secara rasmi tidak lama lagi. Model yang dikeluarkan dengan spesifikasi yng tinggi ini juga dikatakan bakal menjadi pencabar utama Apple Macbook Pro.

Pada kali ini model terbaru Surface Book bakal mula ditawarkan dengan harga RM6,899.00. Bagi model dengan spesifikasi tertinggi yang disertakan dengan processor Intel Core i7-8650U, 16GB RAM, kad grafik NVIDIA GeForce GTX 1060 6GB serta ruang storan 1TB SSD bakal dijual dengan harga RM 14,199.

Adakah berbaloi? Sekiranya anda merupakan penggemar produk rasmi Microsoft dan tidak kisah untuk berbelanja besar mendapatkan Microsoft Surface Book 2 mungkin antara yang boleh anda pertimbangkan.

Microsoft Book Surface Book 2 bakal mula ditawarkan secara rasmi buat para pembeli bermula 15 Mac ini. Selain itu, anda juga boleh mendapatkan model lain yang ditawarkan oleh beberapa jenama lain seperti HP Spectre X360.


Microsoft Tarik Balik Keputusan Membuang MS Paint Daripada Windows 10

Pengguna Windows sekitar tahun 90-an hingga awal tahun 2000 pastinya pernah menggunakan Microsoft Paint sebagai aktiviti masa lapang, malah ada pengguna yang mampu menghasilkan karya seni menggunakan perisian ini. Beberapa tahun sebelum ini telah kecoh diperkatakan mengenai penghapusan perisian ini.

Lebih-lebih lagi pada tahun 2017 apabila Microsoft mengumumkan bahawa Paint tidak akan tersenarai sebagai perisian default dan hanya boleh didapati apabila dimuat turun di Microsoft Store. Rata-rata pengguna memberi respon yang mengatakan proses ini agak leceh dan rumit.

Oleh itu, Microsoft membuat keputusan untuk memasukkan semula Paint dalam senarai perisian default pada komputer atau laptop dengan sokongan Windows 10 dan ke atas. Untuk pengetahuan, Paint mula diperkenalkan kepada pengguna semenjak pengenalan Microsoft 95.


Microsoft Umum Melabur Kepada Syarikat OpenAI Bernilai RM4.12 Bilion

Sejak mula teknologi artificial intelligence dibangunkan, pelbagai syarikat mula memberi perhatian terhadap teknologi yang dianggap sebagai teknologi masa depan ini.

Malah, antara syarikat yang giat melabur serta membangunkan teknologi ini terdiri daripada syarikat-syarikat besar dari China, Rusia dan Amerika Syarikat. Terbaru, Microsoft telah melabur sebanyak $1 bilion (~RM4.12 bilion) pada syarikat OpenAI.

Melalui pelaburan yang dibuat, OpenAI dijangka akan menawarkan teknologi AI pada perkhidmatan cloud daripada Microsft iaitu Azure dalam menghasilkan Azure AI supercomputer.

Mengulas mengenai pelaburan yang dibuat terhadap OpenAI, CEO Microsoft, Satya Nadella sangat optimis dengan teknologi AI untuk kegunaan masa hadapan serta berharap kerjasama bersama OpenAI mampu membawa teknologi yang terbaik pada Azure AI.

Untuk pengetahuan OpenAI mula menjadi popular selepas berjaya mengalahkan pemain Dota 2 profesional sama ada secara berseorangan mahupun secara berkumpulan.


Microsoft Umumkan Surface Studio, AIO Terbaik Pernah Dihasilkan

Microsoft baru sahaja mengumumkan destop terbaru mereka semasa aturcara ‘Imagine What You’ll Do‘. Nama yang sangat unik dipilih untuk dijadikan nama aturcara. Antara yang penarik perhatian ramai mengenai aturcara ini adalah pelancaran Microsoft Surface Studio. Destop all-in-one tercanggih pernah Microsoft hasilkan.

Melihat kepada spesifikasi, sememangnya Microsoft mahu menjadikan Microsoft Surface Studio sebagai sebuah destop yang high-spec dan futureprof. Apa yang saya maksudkan dengan futureproof adalah spesifikasi yang dapat digunakan dalam jangka masa 5-7 tahun lagi.

Microsoft Surface Studio hadir dalam beberapa model. Penggunaan cip pemprosesan Intel Core i5 dan Intel Core i7 antara dipilih untuk digunakan pada Microsoft Surface Studio. Dari segi RAM, destop ini dilengkapi dengan 32 GB dan juga dilengkapi dengan grafik kad NVIDIA 2 GB. Buat pengguna yang mahukan kuasa pemprosesan visual tertinggi, Microsoft turut menyediakan option dengan penggunaan NVIDIA 980m 4 GB.

Jelas, Microsoft mahu menghasilkan destop buat mereka yang gemar melalukan kerja editing. Turut hadir adalah paparan 28-inci PixelSense yang dilabelkan sebagai ‘thineest display ever produced’.

Memandangkan Microsoft Surface Studio adalah all-in-one destop, pengguna diberi kebebasan untuk menentukan ketinggian destop berdasarkan kesesuaian. Atau boleh juga diletakkan rata untuk memudahkan kerja melukis berikutan Surface Studio ini hadir dengan fungsi touchscreen.

Dari segi harga, sememangnya Microsoft Surface Studio sangat mahal. Malah, untuk dibandingkan dengan iMac juga mungkin kurang releven. Mungkin iMac terbaru bakal memberi saingan. Microsoft Surface Studio bakal mula dijual dengan harga  berikut:

Setakat ini Microsoft bercadang untuk menjual dengan keluaran yang terhad dan cuma memfokuskan kepada pasaran US. Penjualan yang di negara yang lain bakal bermula tidak lama sahaja lagi.

Adakah berbaloi berdasarkan spesifikasi serta rekabentuk ‘sleek and stylish’ yang ditampilkan? Mungkin berbaloi jika anda mengguna fungsi yang hadir bersama Microsoft Surface Studio sepenuhnya.


Microsoft Umumkan Xbox One S Yang Hadir Dengan Rekaan ‘Slim’ Dan ‘Sexy’

Saya masih ingat lagi sewaktu Xbox generasi pertama dilancarkan. Pelbagai reaksi yang diterima oleh peminat konsol seluruh dunia. Apa yang paling menarik perhatian sekali adalah luahan daripada peminat konsol daripada Jepun yang mengatakan konsol keluaran Microsoft Xbox terlalu besar sehinggakan tidak muat untuk diletakkan di ruangan kabinet rumah mereka.

Mungkin menjadi salah satu asbab, Microsoft selepas itu tidak lagi menghiraukan perminatan pengguna yang mahukan konsol Xbox yang lebih nipis disetiap generasi Xbox yang dikeluarkan. Pada tahun ini, Microsoft mengumumkan Xbox One S secara umum pada acara E3 yang berlangsung di Los Angeles.

Menampilkan rekaan yang lebih nipis dan moden digandingkan pula dengan warna yang disahkan Microsoft sebagai ‘Robot White’ berjaya membuatkan Xbox One S dipilih sebagai antara konsol tercantik pernah kami lihat.

Xbox One S ini bakal menyertakan sokongan memainkan kandungan 4K Ultra HD, dan pada masa yang sama kini menyertakan sokongan IR Blaster. Controller bagi Xbox One S juga diubah di bahagian belakang bagi menyediakan grip yang baik buat pengguna.

Dari segi saiz, tak dinafikan Xbox One S hadir dengan saiz yang lebih nipis kira-kira 40% berbanding model Xbox One yang biasa. Apa yang lebih menarik, bekalan kuasa atau power supply juga disertakan sekali didalamnya dimana pengguna hanya perlu menghubungkan konsol terus kepada port.

Xbox One S bakal hadir dengan 3 saiz storan berbeza iaitu 500 GB, 1 TB dan 2 TB. Harga yang diumumkan Microsoft bagi Xbox One S boleh dikatakan mampu milik dimana harga bermula sekitar $299 iaitu sekitar RM1226 untuk storan 500 GB dan boleh didapati sekitar bulan Ogos.


8 Juta Video Telah Dibuang YouTube Sepanjang Tiga Bulan

Melihat kepada jumlah yang diumumkan kami yakin ramai daripada anda yang terkejut dengan tindakan yang dibuat oleh platform video terkenal iaitu YouTube.

YouTube baru-baru ini mengumumkan tindakan untuk membuang sebanyak 8 juta video dalam jangka masa tiga bulan terakhir ini berlaku disebabkan terlalu banyak video melibatkan spam serta diluar syarat YouTube. Difahamkan video melibatkan pornografi dan ancaman ganas antara yang terlibat.

Lebih menarik penggunaan teknologi terbaru daripada Google menapis lebih 6.7 juta video sebelum menerima tontonan yang pertama. Selebihnya adalah video yang dibuang berikutan menerima laporan atau report yang tinggi daripada orang ramai.

Diharap segala usaha Google dan YouTube ini berjaya menawarkan pengalaman menonton yang lebih baik buat semua lapisan penonton termasuk khususnya YouTube Kids dimana majoriti daripada penonton terdiri daripada kanak-kanak.


Midvalley Megamall Terbakar, Bilik Pencawang TNB Dipercayai Jadi Punca Kejadian

Sebuah bilik pencawang di dalam gedung beli-belah Midvalley terbakar kira-kira pukul 10.30 pagi, di sini, hari ini.

Menurut jurucakap Pusat Gerakan Operasi Jabatan Bomba dan Penyelamat Malaysia Kuala Lumpur pihaknya menerima panggilan kira-kira pukul 10.38 pagi.

Mid Valley on fireee pic.twitter.com/Cl42673NAh

— epal misai (@iAppleMustache) May 17, 2023

Memetik laporan Lowyat.net, pihak berkuasa di tempat kejadian berkata kebakaran bermula dari pencawang TNB lalu merebak ke tingkat atas bahagian selatan pusat beli-belah itu.

Mereka dimaklumkan tentang keadaan itu sekitar jam 11 pagi. Anggota keselamatan juga telah memindahkan pembeli dan kakitangan dari pusat membeli-belah tersebut.

Kerja-kerja memadamkan api masih lagi sedang giat dijalankan pada ketika ini.


Mike Tyson Bakal Bangunkan ‘Kerajaan Ganja’, Ada Tyson Universiti Dan Hotel Mewah

Mike Tyson berjaya menghasilkan kekayaan sekitar £ 500,000 atau RM2 juta sebulan dan kini dia sedang sibuk untuk membina sebuah kerajaan ganja. Pendapatan yang menguntungkan ini difahamkan hadir daripada hasil penanaman ganja di tanah seluas 169,1586 hektar.

Lagenda sukan tinju itu sudah mula menjual ganja sejak 2016 melalui label Tyson Holistic. Melalui perniagaan yang menawarkan ganja jenis premiun itu sahaja, dia berjaya menghasilkan RM2 juta setiap bulan.

Selain daripada itu, dia juga sedang membangunkan pusat percutian di tanah yang sama dan bercadang untuk menjadikan tempat itu sebagai kawasan festival muzik. Tyson juga bercadang untuk membina Tyson University yang akan memberi pendidikan kepada petani mengenai penanaman ganja.

Setelah bertahun-tahun bergelumang dengan dadah, Tyson, yang kembali ke gelanggang tinju menentang Roy Jones Jr pada November lalu, merasa selesa dengan penggunaan ganja.

Tyson mengakui bahawa mengambil ganja menjadikan seseorang itu lebih tenang dan disebabkan itu, dia memilih untuk bekerjasama dengan ahli perniagaan Rob Hickman empat tahun yang lalu dengan tujuan untuk mengubah hidupnya dan mengenali selok belok perniagaan ganja.

Rancangan untuk membina kerajaan ganja hadir pada 2018, Tyson mendedahkan bahawa dia mahu mengembangkan perniagaannya kepada taman tema yang bertemakan ganja pada tanah seluas 169,5168 hektar.

Digambarkan sebagai ‘wonderland of weed’, para tetamu boleh menghisap ganja di mana sahaja di dalam taman tema terbabit. Namun, apa yang dia harapkan adalah taman tema ini bukan sahaja menjadi tempat percutian, tetapi ia juga akan mempromosikan kesihatan dan kesejahteraan.

Pelanggan juga boleh memilih untuk tinggal di hotel mewah atau berkhemah di kawasan lapang. Taman tema ini juga akan menawarkan sungai terpanjang di dunia dan membolehkan para pengunjung menaiki rakit untuk meninjau kawasan sekitar.

Rakyat Belanda panik, beratur beli bekalan ganja selepas kerajaan isytihar ‘lockdown’. Klik pautan di bawah untuk membaca.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Ini Jawapan Tenang Peniaga Selepas Rakan Kantoi Layan Ganja Ketika Sedang ‘Live’

PBB Keluarkan Ganja Daripada Senarai Dadah Merbahaya, Kini Dianggap Sebagai Tanaman Ubat


Mike Tyson Dirakam Belasah Peminat Kerana Terlalu ‘Annoying’

Mike Tyson dirakam menumbuk seorang penumpang pesawat di lapangan terbang San Francisco pada hari Rabu, 20 April yang lalu. Penumbang yang tidak bernasib baik itu telah mengalami kecederaan di bahagian dahi.

Tyson dalam kenyataannya mendakwa bahawa dia telah diganggu oleh penumpang tersebut, yang tidak berhenti bercakap dan mula bertukar menjadi jengkel. Legenda tinju itu juga mendakwa penumpang tersebut telah membaling botol air ke arahnya.

“Malangnya, Encik Tyson mengalami insiden dalam penerbangan dengan penumpang yang agresif yang mula mengganggunya dan membaling botol air ke arahnya semasa dia berada di tempat duduknya,” kata wakil Tyson kepada Daily Mail melalui e-mel.

Memetik laporan TMZ, perbualan di antara Tyson dan mangsa bermula dengan baik. Mangsa dan rakannya dilaporkan bersalaman dengan legenda tinju berusia 55 tahun itu ketika mereka menaiki pesawat dan juga bergambar bersama.

Bagaimanapun, Tyson mula rasa diganggu dan jelek dengan mangsa yang digambarkan olehnya sebagai terlalu bersemangat dan tyson telah meminta mangsa untuk diam. Tyson yang muka berang kemudiannya berdiri dan melemparkan beberapa tumbukan ke muka dan dahi lelaki itu apabila lelaki itu terus bercakap.

“Hei, hei, hei, hei, hei Mike, hentikan,” kedengaran saksi dalam salah satu rakaman telefon bimbit yang dimuat naik TMZ. Satu lagi video menunjukkan lelaki itu dengan kesan darah di dahinya selepas pertukaran itu.

“Anak lelaki saya baru sahaja dipukul oleh Mike Tyson,” kata lelaki itu yang merakam video itu. “Ya, dia mengamuk. [Anak] saya cuma nak minta autograf. Saya tak tahu apa yang berlaku.”

Mangsa dilaporkan menerima rawatan perubatan dan menghubungi polis berhubung kejadian itu. Polis lapangan terbang San Francisco dan JetBlue belum bertindak balas terhadap kejadian itu.

Donnie Yen akui ‘takut mati’ ketika berlakon bersama Mike Tyson dalam IP Man 3. Rujuk pautan di bawah untuk membaca.

Donnie Yen Akui ‘Takut Mati’ Ketika Berlakon Bersama Mike Tyson Dalam Ip Man 3

Mike Tyson Bakal Bangunkan ‘Kerajaan Ganja’, Ada Tyson Universiti Dan Hotel Mewah

Kereta BMW 750iL Tempat Tupac Shakur Mati Ditembak Dijual Dengan Harga RM7 Juta